title: Kirjoitusjärjestelmä

text: Kirjoitusjärjestelmät jaetaan pääosin kolmeen ryhmään: logografinen eli sanakirjoitus, syllabinen eli tavukirjoitus ja äänne- eli aakkoskirjoitus. Kirjoitusjärjestelmissä on kuitenkin usein piirteitä kahdesta tai kolmesta ryhmästä, mikä tekee yksiselitteisen jaottelun vaikeaksi. Vanhimmat kirjoitusmuodot olivat lähinnä sanakirjoitusjärjestelmiä, jotka perustuivat kuvakirjoitukseen ja ideogrammeihin.


title: Kirjoitusjärjestelmä

text: Tärkein ja lähes ainoa nykyisin käytössä oleva logografinen eli sanakirjoitusjärjestelmä on kiinan kirjoitusjärjestelmä, jota on käytetty pienin muutoksin kiinassa, japanissa, koreassa, vietnamissa ja eräissä muissa itäaasialaisissa kielissä.


title: Kirjoitusjärjestelmä

text: Sanakirjoituksen perusyksikkö logogrammi on kirjoitusmerkki, joka esittää kokonaista kieliopillista sanaa. Useimpia kiinan kirjoitusmerkkejä pidetään logogrammeina. Kun kukin kirjoitusmerkki vastaa yhtä sanaa (tai tarkemmin morfeemia), tarvitaan erilaisia logogrammeja suuri määrä. Kirjoitusmerkkien suuri määrä ja niiden opiskelun hankaluus onkin sanakirjoituksen heikkous aakkosjärjestelmiin verrattuna.


title: Kirjoitusjärjestelmä

text: Koska symbolin merkitys on riippumaton kielestä, saatetaan samaa kirjoitusta periaatteessa käyttää ymmärrettävästi useissa eri kielissä. Käytännössä tämä toimii hyvin vain toisilleen läheistä sukua olevissa kielissä. Vaikka esimerkiksi japanin kielessä käytetään kiinalaisesta kirjoituksesta periytynyttä kirjoitusta, jossa suurimmalla osalla merkeistä on sama tai läheinen merkitys, kiina ja japani ovat kielinä niin erilaisia, ettei japanilainen kykene lukemaan pitkiä kiinalaisia tekstejä opettelematta kiinan kieliopin perusteita. Lyhyiden tekstien, kuten sanomalehtiotsikoiden, lukeminen kuitenkin onnistuu paremmin.


title: Kirjoitusjärjestelmä

text: Vaikka useimmat kirjoitusjärjestelmät eivät ole logografisia, on useimmissa kielissä jotain logogrammeja, kuten numerot (1, 2, 3 jne.). Logogrammit samastetaan joskus ideogrammeiksi eli jotain käsitettä edustaviksi symboleiksi, mutta kielitieteilijät välttävät tällaista käyttöä, sillä kiinalaisissa kirjaimissa on yleensä sekä semanttinen että sanan lausumista selventävä foneettinen elementti, joten ne esittävät enemmänkin sanaa kuin sen takana olevaa käsitettä.Syllabisessa eli tavukirjoituksessa kirjoitusmerkit vastaavat tavuja, joista sanat koostuvat. Varsinaisessa tavukirjoituksessa ei ole järjestelmällistä samankaltaisuutta sellaisten kirjoitusmerkkien välillä, joiden edustamat tavut sisältävät samoja äänteitä: esimerkiksi tavuja "ke", "ka" ja "ko" edustavien merkkien välillä ei ole yhdennäköisyyttä, joka edustaisi äännettä . Tämä erottaa tavukirjoituksen abugida-tyyppisestä aakkoskirjoituksesta, jossa yksi merkki tyypillisesti edustaa tavua, mutta jossa läheisiä äänteitä sisältävien tavujen merkit ovat samankaltaisia.


title: Kirjoitusjärjestelmä

text: Tavukirjoitus soveltuu parhaiten kieliin, joiden tavutus on suhteellisen yksinkertaista, kuten japanin kieleen. Kielissä, joiden tavurakenne on mutkikas, kuten englannin, tavukirjoituksen käyttö olisi vaikeaa. Japanin kielessä tavukirjoitusmerkkejä tarvittaisiin vain 50–60, mutta englannissa useita tuhansia. Tavukirjoitusta käyttäneitä kieliä ovat muun muassa mykeneläinen kreikka (lineaari-B-kirjoitus) ja eräät intiaanikielet, kuten cherokeen kieli. Monet Lähi-idän muinaiskielet käyttivät nuolenpääkirjoituksen muotoja, jotka olivat muunlaisilla elementeillä täydennettyä tavukirjoitusta.


title: Kirjoitusjärjestelmä

text: Lähes kaikki spontaanisti syntyneet tai luodut kirjoitusjärjestelmät, kuten cherokeen järjestelmä, ovat tavukirjoitusjärjestelmiä. Korean kielen hangul-järjestelmässä puolestaan äännemerkeistä muodostetaan tavumerkkejä.Aakkosto on joukko kirjaimia, joista kukin vastaa karkeasti puhutun kielen foneemia. Täydellisesti foneettisessa aakkostossa foneemit ja kirjaimet vastaavat toisiaan yksikäsitteisesti: kirjoittaja voi päätellä sanan kirjoitusasun sen äänneasusta, ja lukija voi päätellä sanan äänneasun sen kirjoitusasusta. Kaikissa kielissä on yleisiä sääntöjä kirjaimen ja foneemin suhteesta, mutta kielestä riippuen sääntöjä noudatetaan enemmän tai vähemmän epäsäännöllisesti. Mitä mutkikkaampi ja epäsäännöllisempi kirjainten ja foneemien yhteys on, sen vaikeampi kirjoitusjärjestelmä on oppia. Nykyisin kielitieteilijät pyrkivätkin tekemään uusista aakkostoista täysin foneettisia käyttäen pohjana yleensä jotain tieteellistä tarkekirjoitusjärjestelmää, kuten kansainvälistä foneettista aakkostoa. Abjadit olivat varhaisimpia aakkostoja. Niissä jokaiselle konsonantille on oma kirjaimensa, mutta vokaalikirjaimet puuttuvat kokonaan, tai niitä käytetään vain poikkeustapauksissa. Käytännössä kaikki tunnetut abjadit periytyvät seemiläiselle kielelle kehitetystä aakkostosta. Muiden muassa heprealainen ja arabialainen kirjoitus kuuluvat abjadeihin (sana "abjad" tulee arabian kielen sanasta, joka tarkoittaa aakkostoa).Abugida-aakkostoissa perusmerkit edustavat konsonanttia ja sitä seuraavaa perusvokaalia, ja kyseistä konsonanttia seuraavat muut vokaalit esitetään tekemällä kirjaimeen pieni säännöllinen muutos. Abugida-aakkostossa ei esimerkiksi olisi merkkiä konsonantille "k", mutta sen sijaan siinä voisi olla merkki tavulle "ka" (jossa "a" on perusvokaali). Tällöin "ke" kirjoitettaisiin muuttamalla "ka"-tavun kirjoitusmerkkiä tavalla, joka olisi vastaava kuin kirjoitusmerkin "la" muuttamisessa merkiksi "le". Suurimman ryhmän abugida-aakkostoja muodostavat brahmi-kirjoituksesta kehittyneet aakkostot, joihin kuuluvat lähes kaikki Intian ja Kaakkois-Aasian kotoperäiset kirjoitusjärjestelmät.Kirjoitusjärjestelmät, joissa symbolien muodot jäljittelevät joitain foneettisia ominaisuuksia, kuten ääntöelimistön asemaa foneemia äännettäessä.


title: Ralph Sampson

text: Ralph Lee Sampson (s. 7. heinäkuuta 1960) on yhdysvaltalainen entinen koripalloilija. Hän syntyi Harrisonburgissa, Virginiassa, ja pelasi NBA:ssa vuosina 1983–1992. Hän on peräti 2,24 metriä pitkä. Sampson valittiin Basketball Hall of Fameen vuonna 2012.


title: Gil

text: Gil voi tarkoittaa seuraavia:


title: Panagiótis Fasoúlas

text: Panagiótis Fasoúlas (; s. 12. toukokuuta 1963, Thessaloniki) on kreikkalainen koripalloilija ja Panhelleenisen sosialistiliikkeen poliitikko. Hänestä tuli Pireuksen pormestari 15. lokakuuta 2006.


title: Panagiótis Fasoúlas

text: Fasoúlas kuului Kreikan koripallomaajoukkueeseen, joka voitti vuoden 1987 koripallon Euroopan-mestaruuden Kreikassa.


title: Charles de Lacretelle

text: Jean Charles Dominique de Lacretelle, eli Lacretelle nuorempi (s. 3. syyskuuta 1766 Metz, k. 26. maaliskuuta 1855 Mâcon) oli ranskalainen asianajaja, lehtimies ja historioitsija.


title: Charles de Lacretelle

text:
Hän aloitti uransa 1789 raportoimalla kansalliskokouksessa käytyjä keskusteluja "Journal des Débats" –nimisessä lehdessä, jota oli ruvettu julkaisemaan hyvin pian säätykokouksen koollekutsumisen jälkeen, ensin viikoittain ja sitten päivittäin.
Rojalistisympatioista syytettynä Lacretelle nuorempi oli vangittuna 1797 – 1799. Toimittuaan Mâconin paikallisen akatemian puheenjohtajana hänen valittiin Ranskan akatemiaan (l’Académie française) vuonna 1811 ja vuodesta 1812 hän toimi Sorbonnessa historian professorina. Lacretelle nuorempaa pidetään Ranskassa yhtenä vallankumouksen tutkimuksen pioneereista.
Hänen vanhempi veljensä, Lacretelle vanhemmaksi kutsuttu Pierre Louis de Lacretelle, oli myös Ranskan akatemian jäsen.


title: Malik Rose

text: Malik Jabari Rose (s. 23. marraskuuta 1974) on yhdysvaltalainen ammattilaisuransa lopettanut koripalloilija. Hän syntyi Philadelphiassa ja opiskeli Overbrook High Schoolissa sekä Drexelin yliopistossa. Hänen pituutensa on 2,01 metriä.


title: Malik Rose

text: Rose aloitti NBA-uransa vuonna 1996 ja pelasi ammattilaisena 13 kautta. Hänen joukkueitaan olivat Charlotte Hornets (1996–1997), San Antonio Spurs (1997–2005), New York Knicks (2005–2009) ja Oklahoma City Thunder (2009). Hän oli voittamassa NBA-mestaruutta kausina 1998–1999 ja 2002–2003.


title: Malik Rose

text: Pelaajauransa jälkeen Rose on toiminut asiantuntijakommentaattorina muun muassa Comcast SportsNet Philadelphian koripallolähetyksissä.


title: Sinikorallit

text: Sinikorallit (Helioporacea) on polttiaiseläinten (Cnidaria) pääjaksoon kuuluva lahko, johon kuuluu kaksi heimoa, joissa on vain kaksi nykyisin elävää lajia. Tunnetuin laji, sinikoralli ("Heliopora coerulea"), muodostaa sinisävyisiä riuttoja. Se on eläessään ruskea symbioottisten zooxanthellae-levien takia, mutta muodostaa häkellyttävän sinistä kalkkirunkoa.


title: Nekau II

text: Nekau II myös Nekho II ja Neko II oli Egyptin myöhäiskauden faarao. Hän kuului 26. dynastiaan ja hallitsi todennäköisesti vuodet 610–595 eaa.


title: Nekau II

text: Nekau II tuli valtaan isänsä Psametik I:n kuoltua noin vuonna 610 eaa. Jo seuraavana vuonna Nekau valloitti Palestiinan takaisin egyptiläisille. Raamatun mukaan (2. Kun. 23:29, 2. Aikak 35:20-24) Juudan kuningas Josia sai surmansa Megiddon taistelussa, jonka Nekau voitti. Tämä asetti myös pian Josian kuoleman jälkeen Joojakimin Juudan kuninkaaksi valtaan nousseen Joahasin tilalle.


title: Nekau II

text: Nekau rakennutti Riblaan Israelin pohjoisosiin linnakkeen tukeakseen Assyrian kuningas Assuruballit II:ta. Egyptiläiset valloittivat myös Syyrian alueen. Vuonna 605 eaa. Nekau koki suuren tappion Karkemišissä, jossa Babylonian kuningas Nebukadressar II löi egyptiläisten armeijan. Lopullisesti Egypti menetti Juudan babylonialaisille vuonna 597 eaa.


title: Nekau II

text: Joistain Nekaun rakennuttamista monumenteista on hänen nimensä on poistettu, mikä voi merkitä sitä, että hänen ulkopolitiikkansa nähtiin jälkeenpäin epäonnistuneena . Nekau oli kuitenkin tietyllä tavalla edellä aikaansa, sillä yksi hänen visioistaan oli "Suezin kanava". Hän kaivautti uomaa Wadi Tumilatin kautta Niilistä Punaisellemerelle Pelusionin alueelle. Tämä on Suezin kanavan varhaisin edeltäjä . Lisäksi historioitsija Herodotos kertoo, että Nekaun käskystä foinikialaisretkikunta suoritti ensimmäisen Afrikan ympäripurjehduksen noin 2000 vuotta ennen Vasco da Gamaa.


title: Nekau II

text: Nekau II kuoli vuonna 595 eaa. Hänellä oli vaimo ja kolme jälkeläistä. Nekaun poika Psametik II hallitsi Egyptiä lyhyen aikaa Nekaun kuoleman jälkeen.


title: Jeremy Ratchford

text: Jeremy Ratchford (s. 6. elokuuta 1965) on kanadalainen näyttelijä. Hän on esittänyt vuodesta 2003 Nick Veraa televisiosarjassa "Todistettavasti syyllinen". Hänellä oli myös pienirooli elokuvassa "Armoton". Ratchford on ollut ehdolla Gemini-palkinnon saajaksi kolmesti vuosina 1996, 2001 ja 2003.


title: Ampparit

text: Ampparit.com on suomalainen portaaliverkkosivusto, joka kerää muilta verkkosivuilta uutisotsikoita ja -linkkejä, säätietoja sekä television ohjelmatietoja ja esittää ne erilaisina luetteloina. Palvelun omistaa Otavamediaan kuuluva NettiX. Amppareiden uutiskeräin hakee uutisotsikot noin 290 eri lähdemediasta. Palvelun käyttö ei vaadi rekisteröitymistä, mutta rekisteröityneet käyttäjät voivat muokata sivun ulkoasua ja rakentaa omaa uutisvirtaa suodattamalla uutismedioita, -kategorioita ja -otsikoita sekä lisäämällä omia uutislähteitä ja aiheita.


title: Ampparit

text: Verkkosivuston ohella palvelua voi käyttää iPhone- ja Android-sovelluksilla.


title: Ampparit

text: Sivuston nimi tulee puhekielisestä ampiaista tarkoittavasta "amppari"-sanasta ja viittaa palvelun käyttämiin hakurobotteihin, jotka keräävät uutisotsikoita verkkosivuilta.


title: Ampparit

text: Ampparit.comin perustivat joensuulaiset Petteri Hannonen ja Florian Berger, ja palvelu avattiin heinäkuussa 2004. Ampparit siirtyi Otava-konsernin hallintaan keväällä 2012, kun NettiX osti enemmistön palvelua vuodesta 2007 ylläpitäneen Ampparit Oy:n osakekannasta. Samassa yhteydessä palvelun puolueettomuus nousi esille, sillä Otavamedia ylläpitää useita verkkosivustoja. Amppareiden silloinen toimitusjohtaja Hannonen kertoi, ettei omistusmuutos tule vaikuttamaan palvelun periaatteisiin.


title: Ampparit

text: Vuonna 2015 Amppareiden alkuperäiset perustajat siirtyivät pois palvelun kehittämisestä ja vastuun ottivat uudet Ampparit-tiimin jäsenet. Ampparit Oy:n liiketoimintapäälliköksi valittiin Lauri Sihvonen, joka oli myös Muropaketti-sivuston päätoimittaja samaan aikaan. Ennen muihin tehtäviin siirtymistään Hannonen totesi, ettei palvelun tarkoituksena ole suosia Otavan julkaisuja tai syrjiä kilpailijoita. Tämän jälkeen palvelu on uudistunut perusteellisesti. Vuonna 2016 palveluun tehtiin teknisiä muutoksia, ja tammikuussa 2017 Ampparit perusti julkaisuneuvoston, joka muun muassa käsittelee uusien sivustojen hakemukset. Päätökset ja niiden kriteerit eivät ole julkisia, eikä julkaisuneuvosto käy julkista keskustelua asiasta.


title: Ampparit

text: Ampparit jakautuu osioihin ”Uutiset”, ”Sää”, ”TV-opas”, ”Haku”. Uutiset-osiossa voi selata lähdemedioiden uutisotsikoita luetteloituna julkaisuajankohtaan, merkittävyyteen, aiheeseen tai maantieteelliseen alueeseen perustuvissa kategorioissa. Kaikista lähteistä otsikot näyttävä ”Uusimmat”-kategoria on myös palvelun etusivu. Sää-osiossa esitetään Forecan säätietoja kymmenen päivän paikkakuntakohtaisina ennusteina ja Suomen ja maailman sääkartoilla. TV-opas osio esittää television ohjelmatietoja taulukossa. Haku-osiossa voi etsiä uutisia tai television ohjelmatietoja.


title: Ampparit

text: Aiemmin Amppareissa oli myös osiot ”Netti-TV”, ”Kartta” ja ”Some”. Netti-TV-osio keräsi ja listasi suomalaisten televisiokanavien videopalvelujen Yle Areenan, MTV Katsomon ja Ruudun, lehtien Iltalehti ja Ilta-Sanomat sekä MoonTV:n ja YouTuben videoita ja TV-ohjelmia. Kartta-osio näytti paikkatiedon sisältäviä uutisia Google Maps -karttapohjan päällä. Some-osio (lyhenne sanoista sosiaalinen media) luetteloi Uutiset-osion tavoin linkkejä. Osioon kerättiin suosituimpia, suosittuja ja uusimpia linkkejä Facebookista, Twitteristä ja Google+-palvelusta sekä suomalaisista verkkokaupoista.


title: Ampparit

text: Ampparit oli viikolla 5/2013 Suomen www-kävijämääriä mittaavan TNS Metrixin Eri kävijät -tilastossa sijalla 30, ja sillä oli 2 244 549 käyntiä ja 191 742 eri kävijää . Ennen kuin Otavamedia osti sivuston, Ampparit oli suurimpia suurten mediatalojen ulkopuolisia sivustoja. Vuonna 2015 Ampparit Oy:n liikevaihto oli 1,3 miljoonaa euroa ja nettotulos 0,6 miljoonaa euroa.


title: Ampparit

text: Amppareiden tai yleisemmin uutiskeräinten ja RSS-syötteiden on arvioitu tuovan merkittävästi lukijoita pienille uutissivustoille, mutta olevan isoille sivustoille suhteellisen merkityksettömiä. Tästä huolimatta Ampparit ja muut vastaavat palvelut ovat herättäneet keskustelua otsikoinnin merkittävyydestä Internetissä isoissa medioissa ja esimerkiksi Santtu Toivonen on puhunut ”ampparointi-ilmiöstä” "Tietoviikon" blogissaan. Ampparoinnilla tarkoitetaan mahdollisimman suuren klikkausmäärän tavoittelua huomiota herättävillä otsikoilla.


title: Ampparit

text: Ampparit Oy kehitti Ampparit.comin pohjalta mediaseurantatyökalun Ampparit Pron, joka vuonna 2006 sijoittui Joensuun Tiedepuisto Oy:n järjestämän Ideka 2006 -kilpailun kolmannelle sijalle. Tästä kehittyi Ampparit Pro -tiedonhakupalvelu verkkojulkaisujen seurantaa varten. Talvella 2010 Ampparit Pron nimi vaihtui Witpik-mediaseurannaksi ja palvelu laajentui myös kansainvälisille markkinoille. Witpik-mediaseurannan avulla yritys voi seurata omaa julkisuuskuvaansa ja sen kehittymistä, jakaa tietoa omalle henkilöstölleen tärkeimmistä aiheista sekä kerätä tietoa omaan arkistoonsa ja analysoida sitä myöhemmin. Nykyään palvelun nimi on Hakuvahti.


title: Antoine Chrysostome Quatremère de Quincy

text:
Quatremère de Quincy oli maineikas tiedemies, kun häntä Ranskan vallankumouksen neljäntenä vuonna syytettiin osallisuudesta rojalistien kapinaan 13. päivänä vendemiaire-kuuta (5. lokakuuta 1796). Hänet tuomittiin kuolemaan, mutta armahdettiin jonkin ajan päästä. Seuraavana vuonna hänet valittiin Viidensadan neuvostoon Seinen departementista, mutta hänen oli paettava Saksaan osallistuttuaan uudelleen rojalistien toimintaan. Ranskan olojen rauhoituttua hän palasi ja hänet nimitettiin vuonna 1800 Seinen neuvoston pääsihteeriksi.
Luovuttuaan poliittisista tehtävistä hän aloitti 1806 suuren taidesanakirjan ("Dictionnaire de l'Académie des Beaux-arts") toimitustyön. Vuosina 1816–1839 hän toimi Taideakatemian (Académie des Beaux-Arts) sihteerinä ja vuonna 1818 hänestä tuli Kansalliskirjaston arkeologian professorin viran haltija. Tehtävässään hän joutui varjelemaan arkeologisten löytöjen koskemattomuutta esimerkiksi keisari Napoleonin keräilyvimmalta. Quatremère de Quincy kirjoitti lukuisia arkeologian ja arkkitehtuurin alan julkaisuja. Vuosina 1788–1825 hän toimitti arkkitehtuurin sanakirjaa "Dictionnaire d'Architecture". Hän palasi vielä lyhyeksi aikaa politiikkaan vuonna 1820.


title: Robert Urich

text: Robert Urich (19. joulukuuta 1946 – 16. huhtikuuta 2002) oli yhdysvaltalainen näyttelijä. Hän näytteli useissa televisiosarjoissa, kuten "Kovaa peliä Bostonissa" ("Spenser: For Hire") ja "Kupla", jota esitettiin alun perin vuosina 1977–1981.


title: Robert Urich

text: Urich vietti lapsuutensa Torontossa, Ohiossa.


title: Robert Urich

text: Urich oli vuosina 1980 ja 1981 ehdolla Golden Globen saajaksi roolistaan sarjassa "Vega$"; hän oli kuitenkin ehdolla myös Golden Raspberryn saajaksi vuonna 1986. Hänellä on ollut tähti Hollywood Walk of Famella vuodesta 1995.


title: Robert Urich

text: Urich oli kahdesti naimisissa. Hän kuoli syöpäsairauteen 55-vuotiaana.


title: Belutšin kieli

text: Belutšin kieli (belutšiksi بلوچی, "balōčī") on etupäässä Pakistanissa, Iranissa ja Afganistanissa asuvien belutšien puhuma kieli. Se kuuluu indoeurooppalaisten kielten indoiranlaisen haaran iranilaiseen ryhmään.


title: Belutšin kieli

text: Suurin osa belutšeista asuu Pakistaniin ja Iraniin kuuluvassa Belutšistanin historiallisessa maakunnassa. Sen ulkopuolella heitä on Afganistanin Kandaharin, Helmandin, Nimruzin, Farahin ja Heratin maakunnissa, Iranissa Kermānin, Laristanin, Sistanin, Khorasanin ja Gīlānin maakunnissa, Pakistanissa Punjabin ja Sindhin lounaisosissa sekä Turkmenistanissa Maryn maakunnassa. Yhteensä belutšeja on 5,7–6 miljoonaa. Heistä neljä miljoonaa asuu Pakistanissa, 1,5 miljoonaa Iranissa, 350–400 tuhatta Afganistanissa ja noin 200 tuhatta Persianlahden maissa (varsinkin Omanissa). Turkmenistanissa arvioitiin vuonna 1997 olevan noin 38–40 tuhatta belutšia.


title: Belutšin kieli

text: Huomattava osa belutšeista osaa maidensa pääkieliä urdua, persiaa, paštua, daria tai turkmeenia sekä naapuriheimojensa kieliä. Pakistanista tunnetaan belutšia puhuvia brahuiheimoja sekä brahuinkielisiä belutširyhmiä.


title: Belutšin kieli

text: Belutši kuuluu iranilaisten kielten luoteisryhmään. Sen puhujat ovat siirtyneet nykyiselle asuinseudulleen Kaspianmeren eteläpuoliselta alueelta 400–600-luvulta lähtien. Muuttoliike jatkui 1500-luvulle saakka. Keskipersialaisen vaiheen kielistä belutšia lähinnä on parthian kieli.


title: Belutšin kieli

text: Kieli jakautuu kahteen murreryhmään: läntiseen, jota on kutsuttu myös lounaiseksi tai eteläiseksi, sekä itäiseen (koilliseen tai pohjoiseen). Niitä erottaa Pakistanissa Kalatin laaksossa pohjoisesta etelään levittäytyvä brahuiden asuinalue. Iranin, Afganistanin ja Turkmenistanin belutšit puhuvat kaikki länsimurteita. Paikallismurteiden välillä ei ole selkeitä rajoja, mutta länsi- ja itämurteiden puhujien saattaa olla vaikeaa ymmärtää toisiaan.


title: Belutšin kieli

text: Kielessä on runsaasti arabialaisia ja persialaisia lainasanoja. Persiasta on omaksuttu myös eräitä foneettisia ja syntaktisia piirteitä. Kakuminaaliset konsonantit "ṭ" ja "ḍ" on ilmeisesti saatu sindhiläisten ja muiden indoarjalaisten lainasanojen mukana. Lainoja on paljon myös paštusta, brahuista ja urdusta.


title: Belutšin kieli

text: Belutšeilla on rikas suullinen kansanperinne. Vanhin tunnettu käsikirjoitus on 1800-luvun alusta. Kirjakieli alkoi kehittyä Pakistanin perustamisen jälkeen vuonna 1947. Kirjallisuudessa tärkeimmällä sijalla on runous. Belutšinkielinen lehdistö sai alkunsa Quettassa 1950-luvulla. Nykyään belutši on yksi Pakistanin Balochistanin provinssin kansalliskokouksen työkielistä. Quettassa toimii vuonna 1959 perustettu belutšin kielen akatemia.


title: Belutšin kieli

text: Pakistanissa belutšin kirjakieli kehittyy rahšanin murteen ja Afganistanissa paikallisten murteiden pohjalta. Kirjoittamiseen käytetään arabialais-persialaista kirjaimistoa, joka Pakistanissa perustuu urdun ja Afganistanissa paštun ja darin esikuviin. Neuvostoliittoon kuuluneessa Turkmenistanissa luotiin 1930-luvulla latinalaiseen kirjaimistoon perustunut ortografia, joka jäi pian pois käytöstä. Latinalaisen kirjaimiston käyttöä kokeiltiin Turkmenistanissa uudelleen 1980–1990-lukujen vaihteessa.


title: Megiddon taistelu (609 eaa.)

text: Megiddon taistelu on taistelu, joka käytiin lähellä Megiddon kaupunkia vuonna 609 eaa. Taistelussa egyptiläiset kukistivat Juudan joukot. Tämän seurauksena Palestiina joutui Egyptin alaisuuteen ja Juudasta tuli Egyptin vasallivaltio.


title: Megiddon taistelu (609 eaa.)

text: Taistelun taustalla oli faarao Nekho II sotaretki babylonialaisia vastaan, sillä Nekho oli liitossa assyrialaisten kanssa. Kuitenkin kuningas Josian johtamat juudalaisjoukot pysäyttivät egyptiläiset Megiddossa. Nekhon armeija kukisti vastustajansa ja Josia sai surmansa. Neljä vuotta myöhemmin Karkemišin taistelussa assyrilais-egyptiläinen armeija kärsi tappion babylonialaisille.


title: Jan Johansson

text: Jan Johansson (16. syyskuuta 1931 Söderhamn, Ruotsi – 9. marraskuuta 1968) oli ruotsalainen jazzpianisti, säveltäjä ja sovittaja.


title: Jan Johansson

text: Johansson aloitti pianonsoiton vuonna 1942. 1950-luvun alussa hän alkoi opiskella sähkötekniikkaa Göteborgin Chalmersin teknillisessä korkeakoulussa. Vapaa-ajallaan hän toimi pianistina korkeakoulunsa speksissä Chalmersspexetissä. Hän kuitenkin keskeytti opintonsa keskittyäkseen musiikkiin päätoimisesti. 1958–1960 hän soitti yhdessä Stan Getzin ja muiden yhdysvaltalaisten muusikkojen kanssa.


title: Jan Johansson

text: Johansson oli ensimmäinen eurooppalainen jäsen Jazz at the Philharmonicissa. Hän aloitti yhteistyön ruotsalaisten muusikoiden, muun muassa Arne Domnérusin ja Georg Riedelin kanssa vuonna 1961. Levystä "Jazz på svenska" on tullut moderni klassikko, joka on sekoitus jazzia ja ruotsalaista folk-musiikkia. Johansson teki myös yhteistyötä Astrid Lindgrenin kanssa säveltäen musiikin hänen teksteihinsä. Tunnetuin näistä sävellyksistä on ehkä ”Tässä on Peppi Pitkätossu”.


title: Jan Johansson

text: Johansson meni naimisiin Else Bergströmin kanssa vuonna 1957 ja he saivat kaksi poikaa, Jens ja Anders, jotka ovat myös tunnettuja muusikoita. Johansson kuoli auto-onnettomuudessa 37-vuotiaana marraskuussa 1968.


title: Jarrumies

text: Jarrumies on entinen rautatiealan ammatti. Jarrumies oli junan ruuvi- tai vipujarruja hoitanut, asianmukaisen tutkinnon suorittanut henkilö.


title: Vaihdemies

text: Vaihdemies on tarvittavan tutkinnon suorittanut henkilö, joka vastaa kulkuteiden turvaamisesta ja yksiköiden liikkumisesta vastuullaan olevalla ratapihan alueella. Vaihdemies kääntää vaihteet tarpeen mukaan joko ennakkoon saamiensa ohjeiden mukaan tai veturinkuljettajan, vaihtotyönjohtajan tai liikenteenohjaajan antamien määräysten perusteella.


title: Mike Newell

text: Michael Cormac ”Mike” Newell (s. 28. maaliskuuta 1942 St Albans, Hertfordshire, Iso-Britannia) on brittiläinen elokuvaohjaaja. Hän on voittanut Baftan ja César-palkinnon.


title: Pleione

text: Pleione oli kreikkalaisessa mytologiassa okeanidi, Okeanoksen ja Tethyksen tytär. Hän asui Arkadiassa Kyllene-vuorella.


title: Pleione

text: Hän oli Atlaan puoliso, ja synnytti tälle seitsemän tytärtä, plejadit, jotka myöhemmin asettiin tähdiksi taivaalle.


title: Turda

text: Turda on kaupunki Clujin piirikunnassa Romanian lounaisosassa. Vuonna 2011 kaupungissa oli 47 744 asukasta ja sen pinta-ala on 91,56 neliökilometriä.


title: Matt Derbyshire

text: Matthew Anthony "Matt" Derbyshire (s. 14. huhtikuuta 1986 Blackburn, Englanti) on englantilainen jalkapalloilija, joka edustaa Englannin Valioliigassa pelaavaa Blackburn Roversia. Hän on pelipaikaltaan hyökkääjä.


title: Matt Derbyshire

text: Derbyshire siirtyi Blackburniin vuonna 2003 paikallisesta Great Harwood Townista, kun hän oli tehnyt joukkueessa 18 maalia 9 ottelussa. Kaudella 2005-06 Derbyshire vietti 13 ottelua lainalla Plymouth Argylessa onnistumatta maalinteossa. Epäonnistuneen Plymouth -visiitin jälkeen Derbyshire lainattiin Wrexhamiin. Wrexhamissa blackburnilainen onnistui ja teki kolmen kuukauden ja 16 ottelun aikana 10 maalia.


title: Matt Derbyshire

text: Derbyshire teki ensimmäisen maalinsa Blackburnin edustusjoukkueessa 1. tammikuuta 2007 3-0 voitto-ottelussa Wigan Athleticia vastaan. Kaudella 2006/07 Derbyshire pelasi yhteensä 30 ottelua ja teki 9 maalia.


title: Matt Derbyshire

text: 1. helmikuuta 2007 Derbyshire valittiin Englannin alle 21-vuotiaiden maajoukkueeseen. Derbyshire edusti maataan myös vuoden 2007 alle 21-v. EM-kisoissa, joissa hän onnistui kerran maalinteossa.


title: Irene Bedard

text: Irene Bedard (s. 22. heinäkuuta 1967 Anchorage) on yhdysvaltalainen näyttelijä ja ääninäyttelijä. Hänellä on intiaanitaustaa.


title: Irene Bedard

text: Bedard oli Pocahontasin englanninkielisenä äänenä Disneyn animaatioelokuvissa "Pocahontas" (1995) ja "Pocahontas II – matka uuteen maailmaan" (1998). Hän oli vuonna 1995 ehdolla Golden Globen saajaksi.


title: Irene Bedard

text: Bedard on ollut vuodesta 1993 naimisissa Denny Wilsonin kanssa. Heillä on nykyisin oma yhtyeensä.


title: Shinya

text: Shinya (oik. nimeltään Shinya Terachi, s. 24. helmikuuta 1978 Osaka, Japani) on japanilaisen Dir en grey -rockyhtyeen rumpali. Ennen Dir en greytä hän soitti Siva-, Ruby-, Haijin kurobara zoku- ja La:Sadies -nimisissä yhtyeissä. Shinya on säveltänyt Dir en greylle muutamia kappaleita.


title: Varikset (suku)

text: Varikset ("Corvus") on varpuslintujen lahkoon kuuluva lintusuku. Varikset ovat lahkonsa suurikokoisimpia lintuja; pienin varisten sukuun kuuluva lintu on naakka ja suurin on korppi. Varikset elävät joka mantereella lukuun ottamatta Etelä-Amerikkaa. Sukuun kuuluu 46 lajia.


title: Varikset (suku)

text: Varikset ovat väritykseltään tummia, ja niiden lauluääni kuulostaa rääkkymiseltä.


title: Varikset (suku)

text: Varisten pesä on puussa ja siihen munitaan yleensä 5 munaa.


title: Tobias Unger

text: Tobias Unger (s. 10. heinäkuuta 1979) on saksalainen pikajuoksija.


title: Tobias Unger

text: Unger karsiutui Annecyn nuorten MM-kisoissa 1998 100 metrin juoksun toisissa alkuerissä ajalla 10,63. Vuonna 2001 hän karsiutui Edmontonin MM-kisoissa 200 metrin alkuerissä ajalla 21,30. Kaksi vuotta myöhemmin hän karsiutui Pariisin MM-kisoissa saman matkan alkuerissä. Budapestin sisäratojen MM-kisoissa 2004 hän voitti MM-pronssia ajalla 21,02. Myöhemmin samana vuonna hän sijoittui 200 metrillä Ateenan olympialaisissa seitsemänneksi ajalla 20,64 ja kahdeksanneksi.


title: Tobias Unger

text: Vuonna 2005 hän voitti Madridin sisäratojen EM-kisoissa kultaa 200 metrillä ajalla 20,53. Myöhemmin samana vuonna hän oli Euroopan cupissa matkan toinen ajalla 20,36. Helsingin MM-kisoissa hän oli seitsemäs 200 metrillä ja juoksi myös seitsemänneksi sijoittuneessa Saksan 4×100 metrin viestijoukkueessa. Seuraavana vuonna hän juoksi 200 metrillä Euroopan cupin superliigassa yhdeksänneksi. Osakan MM-kilpailuissa 2007 hän sijoittui 4×100 metrin viestissä kuudenneksi. Pekingin olympialaisissa 2008 hän karsiutui 100 metrillä puolivälierissä ja sijoittui 4×100 metrin viestissä viidenneksi. Berliinin MM-kilpailuissa 2009 hän karsiutui 100 metrillä alkuerissä. Barcelonan EM-kilpailuissa 2010 hän selviytyi 100 metrillä välieriin ja sijoittui 4×100 metrin viestissä kolmanneksi Saksan joukkueessa. Helsingin EM-kilpailuissa 2012 Unger juoksi Saksan 4x100 metrin viestijoukkueessa, joka sijoittui hopealle ajalla 38,44.


title: Tobias Unger

text: Unger on voittanut Saksan mestaruuden hallissa 60 metrillä vuosina 2004, 2005, 2008, 2010 ja 200 metrillä vuosina 2004–2006 sekä ulkoradoilla 100 metrillä vuosina 2005, 2008, 2009, 2011 ja 200 metrillä vuosina 2003–2005. Hän pitää hallussaan ulkoratojen Saksan ennätystä 200 metrin juoksussa.


title: Werner Michael Blumenthal

text: Werner Michael Blumenthal (s. 3. tammikuuta 1926 Oranienburg, Brandenburg) on saksalais-yhdysvaltalainen taloustieteilijä. Hän toimi Yhdysvaltain valtiovarainministerinä vuosina 1977–1979 presidentti Jimmy Carterin kaudella. Vuosina 1997–2014 hän toimi Berliinin juutalaismuseon johtajana.


title: Werner Michael Blumenthal

text: Blumenthal syntyi juutalaisen kauppiaan Ewald Blumenthalin pojaksi Oranienburgissa lähellä Berliiniä vuonna 1926. Vuonna 1939 hän muutti perheineen Saksasta Kiinan Shanghaihin ja vuonna 1947 Yhdysvaltoihin. Yhdysvalloissa hän opiskeli Kalifornian yliopiston Berkeleyn-kampuksella ja suoritti tohtorintutkinnon Princetonin yliopistossa. 1960-luvulla Blumenthal työskenteli presidenttien Kennedyn ja Johnsonin taloustieteellisenä neuvonantajana.


title: The Glimmer Man

text: The Glimmer Man on vuonna 1996 ensi-iltansa saanut yhdysvaltalainen toimintaelokuva. Elokuvan ohjasi John Gray ja käsikirjoitti Kevin Brodbin. Pääosassa esiintyivät Steven Seagal ja Keenen Ivory Wayans.


title: Alan Autry

text: Carlos Alan Autry (s. 31. heinäkuuta 1952) on yhdysvaltalainen näyttelijä, amerikkalaisen jalkapallon pelaaja ja republikaanisen puolueen poliitikko.


title: Alan Autry

text: Autry syntyi Shreveportissa, Louisianassa, ja koki pikkulapsena vanhempiensa avioeron. Hän pelasi 1970-luvulla ammattimaisesti Green Bay Packersissa käyttäen nimeä Carlos Brown.


title: Alan Autry

text: Autry esiintyi näyttelijänä muiden muassa elokuvissa "Destination America" (1986) ja "Avaruuden tunkeilijat" (1992). Hän tuli tunnetuksi myös televisiosta, kuten Captain Bubba Skinnerin roolista sarjassa "Yön kuumuudessa" vuosina 1988–1995. Hänellä on vaimo Kimberlee.


title: Alan Autry

text: Autry aloitti tammikuussa 2001 Fresnon pormestarina Kaliforniassa. Hän oli pormestarina kaksi kautta. Toinen kausi päättyi vuoden 2009 alussa.


title: Katri Ingman-Palola

text: Katri Ingman-Palola (myös Katri Ingman ja Katri Palola; 17. toukokuuta 1895 Hamina – 3. helmikuuta 1971 Helsinki) oli kirjailija, suomentaja, rahastonhoitaja ja notaari.


title: Katri Ingman-Palola

text: Katri Ingman-Palolan vanhemmat olivat rovasti Odert Julius Ingman ja Hilma Amalia Sivenius ja puoliso vuodesta 1937 kirjailija ja toimittaja Eino Palola. Hänen veljensä oli musiikkipedagogi Olavi Ingman. Ingman kirjoitti ylioppilaaksi 1913 ja suoritti alemman hallintotutkinnon Helsingin yliopistossa 1916. Hän toimi pankkialalalla, Suomen valtioneuvoston ylimääräisenä notaarina ja Siviilivirkakunnan leski- ja orpokassan rahastonhoitajana.


title: Katri Ingman-Palola

text: Ingman-Palola julkaisi pääasiassa sovinnaisia psykologisia romaaneja. Myöhemmässä tuotannossaan hän kuvasi elävästi ja ilmeikkäästi lapsuusympäristöään. Hän suomensi runsaasti ranskasta ja pohjoismaisista kielistä.


title: Suspended Animation (Fantômasin albumi)

text: Suspended Animation on neljäs studioalbumi superyhtye Fantômasilta. Tämä konseptialbumi sisältää sarjakuvamaista musiikkia kuin myös kunnianosoituksen huhtikuulle. Ensimmäisen rajoitetun erän mukana sai minikalenterin vuoden 2005 huhtikuusta, johon oli merkitty: "This calendar belongs to: ... Your name" (”tämän kalenterin omistaa: ... sinun nimesi”).


title: Suspended Animation (Fantômasin albumi)

text: Kaikki kappaleet ovat Mike Pattonin säveltämiä.


title: Tappava salaisuus

text: Tappava salaisuus ("Fire Down Below") on Felix Enriquez Alcalan vuonna 1997 ohjaama toimintaelokuva jossa Steven Seagalin esittämä ympäristöagentti Jack Taggart saa selvitettäväkseen vaarallisten myrkkyjen aiheuttamat ympäristötuhot Kentuckyssa. Elokuva tuotti Yhdysvalloissa vain noin 16,2 miljoonaa dollaria.


title: Kolmiomittaus

text: Kolmiomittaus (myös monikulmiomittaus) on yksi tärkeimmistä maanmittausmenetelmistä, jota on käytetty esimerkiksi Suomen peruskarttojen teossa. Menetelmä kehitettiin Hollannissa 1600-luvulla. Mittauksissa käytettävä kolmioverkko koostuu kiintopisteistä, jotka siis muodostavat kolmioita. Aina, kun tiedetään yhden kolmion sivun pituus, voidaan muut laskea kulmien avulla ja samalla selvittää seuraavien pisteiden etäisyys ja sijainti. Kiintopisteille on runkomittauksien avulla laskettu koordinaatit, joiden avulla voidaan siis mitata muita kohteita maastossa. Kolmiomittauksen avulla voidaan mitata sekä etäisyyksiä että maanpinnan korkeuksia. Menetelmän avulla on saatu selville esimerkiksi Mount Everestin huipun korkeus. Koska kolmiomittaus perustuu näköyhteyteen kiintopisteiden välillä, avuksi rakennettiin puisia kolmiomittaustorneja. Torneja käytettiin avuksi runkomittauksissa ennen kuin siirryttiin satelliittipaikannukseen.


title: Kolmiomittaus

text: Suomessa on tehty kolme suurta kolmiomittausta. Ensimmäisen teki vuosina 1736–1737 Tornionjokilaaksossa Pierre-Louis Moreau de Maupertuis, joka osoitti mittauksillaan Maan olevan navoiltaan litistynyt. 1830–1852 tehtiin Pohjoiselta jäämereltä Mustallemerelle kulkenut Struven ketju, jonka avulla tehtyjen mittaustulosten perusteella julkaistiin vuonna 1873 Suomen yleiskartta. Kolmannen aloitti Suomen itsenäistymisen jälkeen Geodeettinen laitos. Viimeisin kolmiomittaustorni rakennettiin Suomessa 1986, ja koko Suomen peruskartoitus saatiin valmiiksi vuotta myöhemmin.


title: Sonny Bono

text: Salvatore Phillip ”Sonny” Bono (16. helmikuuta 1935 – 5. tammikuuta 1998) oli yhdysvaltalainen popmuusikko ja republikaanisen puolueen poliitikko.


title: Sonny Bono

text: Bono tuli tunnetuksi Sonny & Cher -duosta, jonka toisena jäsenenä oli hänen puolisonsa Cher. Hänellä oli myös vähäisempi ura näyttelijänä, hän esiintyi muun muassa komediaelokuvassa "Hei, taas me lennetään!" (1982).


title: Sonny Bono

text: Bono istui Yhdysvaltain edustajainhuoneen jäsenenä Kalifornian 44. vaalipiiristä vuodesta 1995, kunnes kuoli hiihtotapaturman aiheuttamiin vammoihin 5. tammikuuta 1998. Hän oli poliittisen uransa aikana ennättänyt lisäksi toimia Palm Springsin pormestarina.


title: Kauko Taskila

text: Taskila valmistui Kadettikoulusta jalkaväkilinjalta vuonna 1968 ja Sotakorkeakoulusta 1977. Lapin sotilasläänin komentajana hän palveli 1997–2001. Ennen sotilasläänin komentajuutta Taskila toimi vuosina 1993–1996 Porin Prikaatin komentajana. Vuosina 1985–1989 Taskila toimi operaatiotaidon ja taktiikan opettajana Sotakorkeakoulussa.


title: Kauko Taskila

text: Taskila asettui Suomen Keskustan ehdokkaaksi Eduskuntaan vuoden 2003 vaaleissa, mutta menehtyi äkilliseen sairauskohtaukseen vaalitilaisuudessaan Rovaniemellä maaliskuun alussa.


title: Ron Dellums

text: Ronald Vernie ”Ron” Dellums (24. marraskuuta 1935 – 30. heinäkuuta 2018) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuosina 1971–1998 ja toimi vuosina 2007–2011 Oaklandin kaupungin pormestarina.


title: Ron Dellums

text: Dellums oli afroamerikkalainen ja syntyperäinen oaklandilainen. Hän istui ennen kongressiuraansa Berkeleyn kaupunginvaltuustossa vuosina 1967–1970. Hän päätyi niin kutsutulle Nixonin ”vihollisten listalle”.


title: Ron Dellums

text: Ulkopolitiikassa Dellums tuli tunnetuksi varsinkin kiivaana apartheidin vastustajana.


title: Paattio

text: Paattion kaupunginosa sijaitsee Kemin kaupungin keskustasta noin 3 kilometriä pohjoiseen. Pohjoisessa Paattio rajoittuu Kemijokeen. Lännessä aluetta rajaa meri ja Kemijoen suistoalue. Etelässä Paattio rajoittuu Karihaaran kaupunginosaan. Paattion kaupunginosa kuuluu Koivuharjun suuralueeseen yhdessä Koivuharjun ja Karihaaran kaupunginosien kanssa.


title: Paattio

text: Paattion, Torvisen ja Vainion pienalueet ovat pääasiassa pientalovaltaisia asuinalueita. Paattion pienalueella sijaitsee arkkitehti Valter Thomén suunnittelema ja vuonna 1918 rakennettu Paattion kartano. Alun perin Kemijoen uittoyhdistyksen pääkonttoriksi rakennetussa kartanossa toimii nykyisin tukikoti. Kemi-Tornion lentoasema sijaitsee myös Paattion kaupunginosassa. Lentokentän lähettyvillä on pienteollisuusalueita muun muassa Vilmilän alue, jossa sijaitsee Veljekset Rönkän teurastamo. Kuivanuoron ja Sotisaaren pienalueet ovat pääosin virkistyskäyttöön tarkoitettuja alueita, ja monet kaupungin leirikeskuksista ja vapaa-ajan asunnoista löytyy noilta alueilta. Lautiosaaren pienalueella sijaitsee Isohaaran voimalaitos ja Vallitunsaari.


title: Tietoja Yhdysvaltain presidenteistä

text: Tietoja Yhdysvaltain presidenteistä.


title: Tietoja Yhdysvaltain presidenteistä

text: Neljä presidenttiä on salamurhattu:


title: Tietoja Yhdysvaltain presidenteistä

text: "(Useista presidenttien kuolemisista, niin luonnollisista kuin salamurhistakin, liikkuu paljon erilaisia salaliittoteorioita. Yksi eniten salamurhateorioita aiheuttaneista kuolemista oli John F. Kennedyn murha vuonna 1963. Kun lisäksi vuosien 1840 ja 1960 välillä kaikki 20:llä jaollisina vuosina virkaansa valitut presidentit kuolivat kesken virkakautensa, on tämä yhteensattuma antanut aiheen legendaan Tippecanoen kirouksesta. Alla on lueteltu viralliset kuolinsyyt)"


title: Tietoja Yhdysvaltain presidenteistä

text: Neljä muuta kuoli toimessa luonnollisista syistä:


title: Tietoja Yhdysvaltain presidenteistä

text: Yksi presidentti on eronnut tehtävästä:


title: Tietoja Yhdysvaltain presidenteistä

text: Kahta presidenttiä kohtaan on aloitettu viraltapanoprosessi, vaikka kumpaakaan viraltapanoa ei sitten toimeenpantu. Senaatti kieltäytyi toimeenpanemasta Andrew Johnsonin lainvoimaista erottamista vuonna 1868. Bill Clintonin viraltapanoa ei senaatti vahvistanut, joten se ei tullut lainvoimaiseksi.


title: Tietoja Yhdysvaltain presidenteistä

text: Ainoastaan Grover Cleveland on valittu kahdeksi ei-perättäiseksi kaudeksi.


title: Tietoja Yhdysvaltain presidenteistä

text: Franklin D. Roosevelt on ainoa presidentti, joka on ollut virassa kauemmin kuin kaksi kautta. Roosevelt valittiin neljä kertaa.


title: Tietoja Yhdysvaltain presidenteistä

text: Gerald Fordia ei koskaan valittu virkaansa vaaleilla presidentiksi eikä varapresidentiksi. Richard Nixonin alkuperäinen varapresidentti Spiro Agnew erosi virastaan korruptiosyytteiden takia 1973. Kun Nixon itse erosi seuraavana vuonna Watergate-skandaalin vuoksi, Ford nousi presidentiksi. Presidentinvaaleissa 1976 Ford pyrki toiselle kaudelle, mutta hävisi Jimmy Carterille.


title: Tietoja Yhdysvaltain presidenteistä

text: Vain yksi Yhdysvaltain presidenteistä, James Buchanan, on ollut naimaton. Hänen on usein epäilty olleen homoseksuaali.


title: Tietoja Yhdysvaltain presidenteistä

text: Ronald Reagan ja Donald Trump ovat ainoat Yhdysvaltain presidentit, jotka ovat läpikäyneet avioeron.


title: Tietoja Yhdysvaltain presidenteistä

text: George Washington on ollut ainoa sitoutumaton presidentti.


title: Herrentunnel

text: Herrentunnel on Saksassa sijaitseva 780 metriä pitkä tietunneli. Tunneli alittaa Travejoen. Tunneli on osa kansallista valtatietä, Bundesstraße 75:tä, joka yhdistää Lyypekin ja Travemünden. Herrentunnel on Saksan toinen maksullinen tunneli, ja se avattiin 26. elokuuta 2005. Tunneli korvasi sillan.


title: Herrentunnel

text: Polkupyöräilijät eivät voi käyttää tunnelia. Tunnelin läpi liikennöi ilmainen sukkulabussi.


title: Polybos

text: Polybos oli kreikkalaisessa mytologiassa usean miehen nimi:


title: Luettelo Formula 1 -kilpailuista

text: Tämä on luettelo Formula 1 -kilpailuista (Grand Prix). Lihavoidut kilpailut ovat mukana F1-sarjassa kaudella . Luettelo on päivitetty maaliskuussa 2018.


title: Rachel Hurd-Wood

text: Rachel Hurd-Wood (s. 17. elokuuta 1990 Lontoo) on englantilainen näyttelijä, joka on esiintynyt muun muassa elokuvissa "Peter Pan" (2003), "An American Haunting" (2005), "Parfyymi" (2006) ja "Huomenna taistelun alettua" (2010).


title: Rachel Hurd-Wood

text: Hurd-Wood opiskeli University College Londonissa kielitiedettä, mutta jätti tutkintonsa kesken lähtiessään Australiaan "Huomenna taistelun alettua" -elokuvan kuvauksiin. Vuoden 2010 haastattelussa hän kertoi tulevaisuudenhaaveensa olevan silti ura opettajana.


title: Jalkaväkirykmentti 8 (jatkosota)

text: Jalkaväkirykmentti 8 (JR 8) oli jatkosodan aikana toiminut Suomen armeijan rykmentti. Se muodostettiin Joensuun seudulla välirauhanaikaisesta 8. prikaatista liikekannallepanossa 17. kesäkuuta 1941. Rykmentti kuului 11. divisioonaan, kunnes siitä tuli 7. divisioonan osa 16. kesäkuuta 1944 muun 11. divisioonan siirtyessä Karjalankannakselle.


title: Jalkaväkirykmentti 8 (jatkosota)

text: Rykmenttiä kutsuttiin sen komentopaikan mukaan peitenimellä Ukko-rykmentti. Rykmentin vaiheita jatkosodan aikana on kutsuttu nimityksellä "Ukon tie". Jalkaväkirykmentti 8 on tunnettu siitä, että Väinö Linna käytti rykmentin vaiheita romaanissaan Tuntematon sotilas. Romaanissa kuvatun yksikön esikuva on rykmentin I pataljoonan konekiväärikomppania.


title: Jalkaväkirykmentti 8 (jatkosota)

text: Jalkaväkirykmentti 8:aan kuuluivat sodan alkaessa seuraavat yksiköt:


title: Jalkaväkirykmentti 8 (jatkosota)

text: Jalkaväkirykmentti 8 (JR 8) kuului osana 11. divisioonaa VI armeijakuntaan, jota komensi Paavo Talvela. 27. kesäkuuta 1941 voimaan tulleessa järjestelyssä divisioonan joukkoja sijoitettiin kahteen taisteluosastoon, osasto Susitaipaleeseen (komentajana Paavo Susitaival) ja osasto A:han (komentajana Pietari Autti). JR 8 kuului jälkimmäiseen 2. heinäkuuta mennessä osasto A oli sijoittunut kolmen kilometrin etäisyydelle rajasta. Tällöin annettujen peitenimien joukossa oli myös JR 8:n komentajaa edustava "Ukko". Rykmentin pataljoonat olivat vastaavasti "Uuras" (I P), "Untamo" (II P) ja "Uikku" (III P). II pataljoonaan kuuluva 4. komppania ylitti rykmentin joukoista ensimmäisenä rajan miehittäen vastustajan tukikohdan Kukkovaarassa 4. heinäkuuta.


title: Jalkaväkirykmentti 8 (jatkosota)

text: Jalkaväkirykmentti 8 eteni divisioonansa kärkirykmenttinä Saarivaaran, Havuvaaran, Koirinvaaran ja Leppäsyrjän kautta Impilahdelle, ylitti Jänisjoen ja saavutti Läskelän 17. heinäkuuta.


title: Jalkaväkirykmentti 8 (jatkosota)

text: Rykmentti sai ensimmäiset laajemmat sodanaikaiset miehistöä koskevat ylennykset 23. heinäkuuta. Samana päivänä JR 8 siirtyi muun 11. divisioonan mukana Syskyjärven maastoon. Sieltä rykmentin pataljoonia kuitenkin komennettiin omia jälkiään takaisin, torjumaan Lunkulansaareen 24. heinäkuuta tehtyä maihinnousua.


title: Jalkaväkirykmentti 8 (jatkosota)

text: Maihinnousua oli suorittamassa Merijalkaväkiprikaatin pataljoona, jota tuki risteilijä ja kaksi torpedovenettä. Maihinnousu tapahtui useista kohdista, mutta hyökkääjän osastot eivät saaneet yhteyttä toisiinsa. Ne motitettiin ja tuhottiin yksitellen. Hyökkääjä koki 480:n kaatuneen tappiot; JR 8:n tappiot olivat 21 kaatunutta ja 33 haavoittunutta sekä yksi kadonnut.


title: Jalkaväkirykmentti 8 (jatkosota)

text:
Maihinnousun torjuntaa seurasi 28. heinäkuuta - 10. elokuuta varmistustehtäviä ja lepoa. Tämän jakson lopulla tapahtui myös miehistön ja aliupseerien toinen ylennyskierros sekä kunniamerkkien jako: rykmentti sai osakseen 32 ensimmäisen ja 140 toisen luokan Vapaudenmitalia.
Karjalan armeija perusti 11. elokuuta 1941 uuden VII armeijakunnan. 11. divisioona liitettiin siihen. Armeijakunnan tehtävänä oli toimia Itä-Karjalan korpialueella ja edetä Petroskoihin. Armeijakunnan komentajaksi tuli kenraalimajuri Woldemar Hägglund, osittain juuri alueen tuntemuksensa ansiosta.


title: Jalkaväkirykmentti 8 (jatkosota)

text: 11. divisioona suunnattiin Suojärvelle ja Hyrsylän mutkaan. Tässä yhteydessä JR 8 ylitti Tarton rauhan rajan Hyrsylän mutkan eteläpuolella.


title: Jalkaväkirykmentti 8 (jatkosota)

text: Viikkoa myöhemmin käynnistyi rykmentin osalta kohteena olleiden kylien mukaan nimetty Veskelys-Tsalkki-Pekkelä - operaatio. 11. divisioona alkoi edetä kohti Petroskoita.


title: Jalkaväkirykmentti 8 (jatkosota)

text: JR 8:n tavoitteeksi tuli 25. elokuuta annetulla käskyllä Sotjärven-Vagatjärven kannaksen sulku. 28. päivänä tavoitteeksi muutettiin Säämäjärven kylän maaston valtaaminen. Reitti kulkisi joko Säämäjärven yli tai Popedan ja Ruptsoilan itäpuolisen suoalueen kautta kiertäen. Tuulinen sää ja liian kevyt kalusto eivät kuitenkaan sallineet järven ylitystä.


title: Jalkaväkirykmentti 8 (jatkosota)

text: Miehille jaettiin kaksi tuliannosta ja lihasäilykkeillä vahvistettu kolmen päivän muona; raskasta aseistusta vähennettiin ja annettiin määräys kiinnittää selkämykseen valkea paperipala parantamaan osaston koossapysymistä.


title: Jalkaväkirykmentti 8 (jatkosota)

text: Pioneerit merkitsivät kulku-uran, jolle työntyi ensimmäisenä rykmentin III pataljoona Popedan kylän maastosta.


title: Jalkaväkirykmentti 8 (jatkosota)

text: Säämäjärven itärannalla kulkevaa Säämäjärvi-Prääsä -tietä rykmentti ei saanut katkaistuksi. Säämäjärven kylä sen sijaan vallattiin 1. syyskuuta. Sotjärven-Säämäjärven kannaksella käydyt taistelut päättyivät kannaksen murtoon vasta kestettyään alun nopean etenemisen jälkeisine varmistusvaiheineen liki viikon. JR 8 kärsi 36:n kaatuneen ja 109 haavoittuneen tappiot.


title: Jalkaväkirykmentti 8 (jatkosota)

text:
Kutismanjoella 2. syyskuuta alkaen rykmentti sai vastaansa valioluokan NKVD-joukkoja ja niskaansa omaakin tykistötulta. Joen itärannalla käytiin taistelua sitkeästi puolustautuvaa mottia vastaan. Kun vielä eräs suomalainen tarkoituksellisesti ampui omia, alettiin tätä vaihetta nimittää Paskamotiksi: "Tämähän on oikea paskamotti, kun omatkin alkavat kavereitaan tappaa." Motti laukesi 6. syyskuuta. JR 8:lle tästä vaiheesta koitui 72:n kaatuneen ja 180:n haavoittuneen tappiot. Ne kohdistuivat raskaimmin II pataljoonaan. Kutismalta JR 8 vietiin autokuljetuksin Kinnasvaaran kylän tuntumaan. Kutisman valtaus varmisti 11. divisioonan sivustan itään päin. Divisioona suuntasi voimansa Prääsän kauppalan ja tieristeyksen valtaamiseen.
JR 8:n III pataljoona saavutti Prääsä-Pyhäjärvi -tien 6. syyskuuta illalla ilman vastarintaa, II pataljoona oli tuolloin vielä levossa Kutisman operaation jäljiltä. Myös Prääsää kohti etenevä Jalkaväkirykmentti 29:n III pataljoona (III/JR 29) taisteli Prääsän kauppalan lounaispuolella ja Jalkaväkirykmentti 50 (JR 50) pohjoispuolella. Koska JR 8:n pataljoonat olivat hajallaan, sen huolto kohtasi vaikeuksia. Hyökkäys Prääsää kohti käynnistyi kolmelta eri suunnalta 8. syyskuuta kello 10.05. Niiniselän kylän valtaaminen iltapäivällä helpotti huolto-ongelmia. Prääsä vallattiin pääosin JR 50:n ja JR 29:n voimin saman päivän kuluessa. Näin ollen JR 8:n tappiot Prääsän valtauksessa jäivät pieniksi, vain kolmeen kaatuneeseen.


title: Jalkaväkirykmentti 8 (jatkosota)

text:
Prääsän teki merkittäväksi Tulemajärven, Säämäjärven, Aunuksen ja Petroskoin teiden risteys. Sitä pidettiin
"Petroskoin porttina".


title: Jalkaväkirykmentti 8 (jatkosota)

text: Prääsän valtauksen jälkeen JR 8 suunnattiin kokonaisuudessaan Pyhäjärven valtaukseen. Operaatio käynnistyi valmistelupäivän jälkeen 10. syyskuuta. Rykmentin I pataljoona taisteli Kolmannen Ratkaisevan Kolhoosin kylän hallinnasta III pataljoonan tukemana useista suunnista saarrostavaa vihollista vastaan. Rykmentti onnistui pitämään hallussaan Prääsän-Pyhäjärven tien pitkältä matkalta. Pyhäjärven pohjoispuolelle edennyt II P juuttui sitkeästi puolustettuun purolinjaan kohdaten tykistön ja ilmavoimien tukeman vastaiskun.


title: Jalkaväkirykmentti 8 (jatkosota)

text: Pietari Autti arvioi Kaarlo Heiskaselle, että purolinjan valtaaminen saattaisi maksaa 200 kaatunutta. "Kylmä-Kalle" haki vuorostaan tukea Woldemar Hägglundilta, jonka päätöksellä rasittunut ja kehnosti huollettu JR 8 asettui puolustukseen puron varressa.


title: Jalkaväkirykmentti 8 (jatkosota)

text:
Pyhäjärven-Peltoistenjärven alueelle oli muodostunut 11. ja 1.D:n puristukseen neuvostojoukkojen motti,
jonka ainut avoin suunta johti itään suurille suoalueille. Tänne jalkaväkirykmenteistä 9, 1061 ja 1065 koostunut
vastustaja lopulta painui 14. syyskuuta kuluessa. JR 8 majoittui Svjatjoelle Prääsän eteläpuolelle. Prääsän-Pyhäjärven taisteluissa JR 8 oli kärsinyt 31 kaatuneen ja 83:n haavoittuneen tappiot.


title: Jalkaväkirykmentti 8 (jatkosota)

text: Rykmentti sai lepotauolla osakseen 146 ylennystä sekä 56 ensimmäisen ja 161 toisen luokan Vapaudenmitaleita. Komentaja, eversti Autti sekä majuri Aho mainittiin henkilökohtaisesta esimerkistään VII armeijakunnan päiväkäskyssä 16. syyskuuta.


title: Jalkaväkirykmentti 8 (jatkosota)

text:
20. syyskuuta JR 8 lähti valtaamaan Djumenuskin kylää Suojunjoen rannalla. Seuraavana päivänä II pataljoona oli valmistautumassa hyökkäykseen kranaatinheittimien tukemana havaitsessaan vastustajan vetäytyvän asemistaan. Tilannetieto ei mennyt perille kranaatinheittimille vaan ripeästi etenemään lähtenyt pataljoona sai niskaansa omien heitinten iskun.Rykmentti kärsi Djumenuskin taistelussa 32 kaatuneen ja 135 haavoittuneen tappiot. Vastustaja käytti raskasta tykistöä ja liekinheittimiä sekä ansoitti maastoa. Pienoisheittimet eli nakut olivat aktiivisia. Neuvostohuollon myös huomattiin jakaneen miehilleen runsaskätisesti viinaa.
Heti rykmentin pataljoonien päästyä Djumenuskin tapahtumien jälkeen koolle sen oli lähdettävä edelleen. I pataljoonan kohteena oli Rudanin, ja III P:n Sambalskaja Iskun kylä. II pataljoona jäi reserviin.


title: Jalkaväkirykmentti 8 (jatkosota)

text: Sambalskaja Isku vallattiin 26. syyskuuta III pataljoonan voimin helpohkosti. Sen oli myös tuettava I pataljoonaa koillisessa sijaitsevan kukkulan valtauksessa. Neljän komppanian voimin illalla vallatun korkean kukkulan laelta saatiin ensimmäinen näkymä Petroskoin kaupungin laitamille noin 15 kilometrin päähän.


title: Jalkaväkirykmentti 8 (jatkosota)

text: Sambalskaja Iskusta johti polku Petroskoin valtatielle, jonka katkaisuun lähetettiin polkua pitkin vahvennettu 9. komppania. Sen etenemisen katkaisi murros ja siitä selvittyä kaksi suorasuuntaustykkiä, jotka olivat asemissa puolustamassa valtatietä. Tien katkaisu onnistui toisaalla 5. komppanian iskulla.


title: Jalkaväkirykmentti 8 (jatkosota)

text:
Vilgan kylää tulitettiin armeijakunnan tykistökeskityksin. Siitä huolimatta valtaus onnistui vasta yön taistelun jälkeen. Vallattuun kylään ja valtatielle vastustaja teki vastaiskun 28. syyskuuta aamupäivällä. Seuraavana päivänä JR 29 vapautti Ukko-rykmentin rintamavastuusta. Se siirtyi takaisin Sambalskaja Iskun kylään odottamaan hyökkäyksen jatkamista.
JR 8:n piti divisioonankomentaja eversti Heiskasen suunnitelman mukaan hyökätä Suolusmäkeen. Sen partioita kävikin tiedustelemassa sinne ja valmisteluja tehtiin tien raivaamiseksi Suolusmäen länsipuolen kukkulalle. Heiskanen piti tehtävää kuitenkin liian raskaana väsyneelle JR 8:lle ja määräsi tilalle JR 50:n. JR 8 palasi kuitenkin Sambalskaja Iskusta Vilgan-Suolusmäen tielle saaden pataljoonittain teiden varmistustehtäviä ja tehtävän edetä Muurmannin radalle. Rata katkaistiin I ja III pataljoonan voimin illalla 30. syyskuuta.


title: Jalkaväkirykmentti 8 (jatkosota)

text: III pataljoona eteni Suojunjoelle iltapäivällä 1. lokakuuta mutta ei saanut kovassa tykistötulessa sillanpäätä joen toiselle puolelle. II pataljoona pyrki Solomannin niemeen, josta neuvostojoukot olivat juuri purkautumassa vesistön yli. Kuten III pataljoona Suojunjoella, myös II pataljoona oli uupunut eikä kyennyt luomaan sillanpäätä salmen toiselle puolen vaikka saikin itse Solomannin niemen ja kylän haltuunsa. JR 56 otti siltä hyökkäystehtävän.


title: Jalkaväkirykmentti 8 (jatkosota)

text: JR 8:n hyökkäysvaihe päättyi ja se siirrettiin Tomitsan aseman vaiheille lepoon. Seuraavana päivänä 4. lokakuuta rykmentti komennettiin Petroskoin varuskuntajoukoksi aiemman JR 60:n tilalle. Varuskuntajakso vartio- ja sisäpalveluineen jäi lyhyeksi. Jo 16. lokakuuta saatiin siirtokäsky kohti Syväriä, aluksi Polovinan kylään ja edelleen Prääsään.


title: Jalkaväkirykmentti 8 (jatkosota)

text: Huonokuntoista tietä edeten JR 8:n autokolonnat saapuivat Pisin ja Kuuttilahden välimaastoon Laatokan rantaan 19. lokakuuta. Tehtäväksi tuli asemien kunnostaminen. Etenemisvaiheen jälkeen tämä oli rykmentille lepoa.


title: Jalkaväkirykmentti 8 (jatkosota)

text: JR 8:n asemasotavaihetta luonnehtii toiminta samalla rintamalohkolla. Rykmentin kolmesta pataljoonasta kaksi oli kerrallaan rintamavastuussa ja kolmas lepäsi eli muodosti taaempana olevan reservin. Vastaavasti linjassa olevien pataljoonien yksi komppania muodosti niiden reservin.Vartiopalvelus, asemien kunnostaminen ja linnoittaminen, koulutus sekä partiointi olivat asemasotavaiheen keskeisiä toimintoja. Myös puhdetöille oli aikaa. Valppautta pyrittiin pitämään yllä toimintaohjein ja tarkastuksin. Esimerkiksi ase- ja ampumatarviketarkastus pidettiin tukikohdissa viikoittain.


title: Jalkaväkirykmentti 8 (jatkosota)

text:
Partiotoiminnan tarkoituksena saattoi tiedustelun ohella olla esimerkiksi vihollisen varustelutyön häirintä taistelupartioilla.
JR 8:n naapurirykmentissä JR 61:ssä astui toukokuun 1942 lopussa voimaan rykmentinkäsky, jonka mukaan rykmentin jokaisen komppania oli lähetettävä vähintään yksi partio vuorokautta kohti lähitiedusteluun ja tarvittaessa taistelupartio. Tiedustelupartion vahvuus oli tavallisesti 4-5 miestä. Taistelupartio oli suurempi, esimerkiksi 29 miestä mainitaan.
11. divisioonan vasen naapuri, 7. divisioona, piti vuodenvaihteessa 1941-42 vaivoin hallussaan sillanpäätä Baranyissa. Sitä tukemaan lähetettiin 4. tammikuuta I/JR 8 eli pataljoona Uuras, jota komensi majuri Kalle-Ville Pakarinen. Alueella toimiviin suomalaisiin joukkoihin kuuluivat myös II/JR 51, I/JR 30, III/JR 30, rajajääkäripataljoona 4 sekä Kevyt osasto 10. Taisteluosastoa komensi everstiluutnantti Lauri Ruotsalo.


title: Jalkaväkirykmentti 8 (jatkosota)

text: Pataljoonan tavoitteeksi käskettiin Goran kylän valtaus. Eteneminen käynnistettiin aamulla 5. tammikuuta. Pataljoona suuntasi ensin Goraan johtavalle huoltotielle, jonne päästiin vihollisen huomaamatta äänettömästi, suksia olalla kantaen.


title: Jalkaväkirykmentti 8 (jatkosota)

text:
Pataljoona piti yhteyttä naapurijoukko-osastoon III/JR 30:een partioiden avulla ja etsi välimaastossa toimivia vihollisosastoja samalla kun Goran kylää ja sen edustan korsukylää yritettiin sytyttää palamaan polttopulloilla ja sytytysluodeilla. Vastustaja todettiin hyvin varustautuneeksi ja sitkeäksi.
Pataljoonaan kohdistunut rasitus oli suuri, sillä se joutui toimimaan viisi vuorokautta nukkumatta. JR 30 auttoi jalkineensa kastelleita pataljoonan miehiä merkittävästi antamalla 280 paria huopakenkiä. Langalliset viestiyhteydet voitiin turvata ainoastaan vetämällä ne kaksinkertaisina.


title: Jalkaväkirykmentti 8 (jatkosota)

text:
Goran kylän puolustajat vetäytyivät korsukylään, joka kukistui lopulta 10. tammikuuta. I/JR 8:n tappiot Goran operaatiossa olivat 20 kaatunutta, 5 kenttäsairaalassa kuollutta sekä 100 haavoittunutta, sairasta ja paleltunutta.
Pataljoona palasi varustelutöihin Pisiin. JR 8 siirtyi tammikuun lopulla Pertjärven maastoon Syvärin eteläpuolelle rintamavastuuseen. Asemasotavaihe alkoi ruotsinkielisen JR 61:n naapurina.


title: Jalkaväkirykmentti 8 (jatkosota)

text: Neuvostoliiton suurhyökkäyksen valmistelu käynnistyi Kannaksella 9. kesäkuuta 1944. Varsinainen hyökkäys alkoi ja johti läpimurtoon seuraavana päivänä. Pääaseman murruttua Päämaja käski Aunuksen ryhmän komentajaa irrottamaan 4. divisioonan ja siirtämään sen Kannakselle. Koska myöskään VT-linjaa ei kyetty pitämään, annettiin Aunuksen ryhmälle 15. kesäkuuta uusi siirtokäsky, joka tuli vaikuttamaan myös JR 8:aan: 11. divisioona irrotettaisiin Kannakselle lukuun ottamatta juuri JR 8:aa.


title: Jalkaväkirykmentti 8 (jatkosota)

text: Jalkaväkirykmentti 8 siirrettiin osaksi kenraalimajuri Selim Isaksonin 7. divisioonaa, joka puolestaan jaettiin kahdeksi taisteluosastoksi, Ryhmä Tikaksi (eversti Yrjö Tikka) ja Ryhmä Ikoseksi (eversti Bertel Ikonen). Jalkaväkirykmentti 8 kuului Ryhmä Tikkaan.


title: Otto Gustavsson

text: Otto Gustavsson (s. 20. syyskuuta 1993) on suomalainen näyttelijä. Hän on näytellyt sekä elokuvissa että televisiossa.


title: Ruususiipitulkku

text: Ruususiipitulkku ("Rhodopechys sanguineus") on paksunokkainen siemensyöjälintu.


title: Ruususiipitulkku

text: Linnun pituus on 15 cm, siipien kärkiväli 30-33,5 cm ja paino 30-50 g. Peipon kokoinen ruskean, valkoisen ja mustan kirjava pikkulintu, jonka siivillä, pyrstössä ja yläperässä vaaleanpunaista tai ruusunpunaista väriä. Nokka on paksu, vaaleanruskea. Sukupuolet ovat muuten samanvärisiä mutta koiras on juhlapuvussa kirkkaamman värinen. Nuoren linnun värit ovat himmeämmät. Äänet tuovat mieleen kangaskiurun äänen.


title: Ruususiipitulkku

text: Alalaji "sanguineus" esiintyy paikkalintuna Turkissa, ja paikoin Lähi-idässä sekä niistä itään läntiseen Kiinaan. Marokon Atlasvuoristossa esiintyy alalaji "aliena". Euroopan populaation koko on 600 000–1 800 000 yksilöä ja lajin kanta on elinvoimainen. Lajia ei ole tavattu Suomessa.


title: Ruususiipitulkku

text: Pesimäaikana laji elää korkealla vuoristossa 1 700–3 300 metrin korkeudella, joskus alempana. Se viihtyy kasvittomilla jyrkillä rinteillä. Talveksi se laskeutuu alemmas.


title: Ruususiipitulkku

text: Pesä on maassa kivenkolossa, pensaan tyvellä, jyrkänteen hyllyllä tai ruohomättäässä. Munia on 4-5 ja muna painaa 3,1-3,5 g. Naaras hautoo 13-15 päivää. Naaras lämmittää pieniä poikasia, kunnes ne ovat noin 10 päivän ikäisiä. Molemmat puolisot ruokkivat ja hoitavat poikasia, jotka ovat lentokykyisiä noin 2-viikkoisina.


title: Ruususiipitulkku

text: Ruohokasvien siemenet, lisääntymisaikana syö myös jonkin verran selkärangattomia.


title: Patriootti (elokuva)

text: Patriootti ("The Patriot") on yhdysvaltalainen vuonna 1998 ensi-iltansa saanut toimintaelokuva. Elokuvan ohjasi Dean Semler ja pääosassa esiintyy Steven Seagal. Elokuva perustuu löyhästi William C. Heinen vuoden 1974 kirjoittamaan romaaniin "The Last Canadien".


title: Patriootti (elokuva)

text: Punaniska-armeijalla on tappava virus jolla he tartuttavat kokonaisen kaupungin. Kun hallitus ryhtyy joukkoineen pistämään alueen karanteeniin, päättävät punaniskat vallata kaupungin. He valtaavat kaupungin sekä nyt myös vasta-aineen virukseen. Ainoa ongelma on se, ettei antibiootti toimikaan. Kaupungissahan on yksi ihminen, tohtori Weasley McClaren tytär, joka on immuuni virukselle. Tässä vaiheessa varmaan kukaan ei arvaa, kenen verta pahikset haluavat kokeitaan varten. Tohtori McClaren joutuu suojelemaan tytärtään verisiltä kokeilta.


title: Egil Johansen

text: Egil Johansen -nimisiä henkilöitä:


title: Syväkangas

text: Syväkangas on Kemin kaupunginosa. Syväkangas on Kemin itäisen osan palveluiden keskuspaikka. Alue on omakotitalovaltaista asuinaluetta, mutta alueella on myös jonkin verran kerrostaloja.


title: Takajärvi (Kemi)

text: Takajärvi on Kemin kaupunginosa. Kaupunginosa on omakotivaltaista asuinaluetta, mutta alueella on myös jonkin verran rivi- ja kerrostaloja mm. Oklaholmankadulla.


title: Takajärvi (Kemi)

text: Kemin kaupunki aloitti järjestelmällisen oman vuokra-asuntotuotannon 1960–luvun lopulla juuri Takajärven kaupunginosassa. Siikakankaan, Oklaholman ja Takajärven pienalueille valmistui vuosina 1967-1974 kuusi kaupungin vuokrakerrostaloa ja neljä rivitaloa.


title: Eno Jets

text: Eno Jets on vuonna 1975 perustettu, lähinnä jääkiekkoon keskittynyt enolainen urheiluseura. Enoon valmistui osittain talkoovoimilla rakennettu jäähalli 11. marraskuuta 1995, mikä paransi huomattavasti Jetsin toimintaa. Kaudella 2009–2010 Eno Jetsin edustusjoukkue pelaa Savo-karjalan alueen 3. divisioonaa. Jetsillä on viime kausina toiminut noin viisi juniorijoukkuetta, joiden lisäksi ovat vielä luistelukoulu sekä veteraanit. Tällä hetkellä Junioritoiminnassa tehdään yhteistyötä Nurmeksen Seppojen kanssa. Perinteisesti Jetsistä on siirtynyt pelaajia paljon joensuulaiseen Jokipojat-joukkueeseen.


title: Suomen ensimmäinen televisiolähetys

text: Suomen ensimmäinen televisiolähetys esitettiin 24. toukokuuta 1955. Radioinsinööriseuran syyskokouksessa vuonna 1954 oli perustettu televisiokerho, joka jakautui kuvalähetinryhmään, äänilähetinryhmään ja antenniryhmään, tavoitteenaan ensimmäisen koelähetyksen toteuttaminen keväällä 1955. Kuvalähettimen rakensivat tekniikan ylioppilaat Erkki Larkka ja Juhani Hämäläinen. Larkasta tuli myöhemmin Yleisradion teknillinen johtaja. Äänilähettimen rakensivat televisiokerhon yleisradiolaiset jäsenet. Antenni toteutettiin kerhon sihteerin, diplomi-insinööri Martti Tiurin ohjeiden mukaan. Televisiostudio rakennettiin Teknillisen korkeakoulun radiolaboratorion suurimpaan saliin Helsingin Albertinkadulla. Studion lattiapinta-ala oli 45 neliömetriä.


title: Suomen ensimmäinen televisiolähetys

text: Lähetystä seuraamaan kutsuttiin yli viisikymmentä henkilöä. Vastaanottimia oli viisitoista eri puolilla Helsinkiä. Virityskuvaa musiikin kera alettiin lähettää kello 16.00. Varsinainen ohjelma alkoi 16.30 Polyteknikkojen kuoron kvartetilla ja korkeakoulun rehtorin B. Wuolteen avaussanoilla. Kameroita oli yksi. Ohjelman juonsi näyttelijä Lasse Pöysti. Mukana olivat myös taiteilijat Helena Vinkka, Rauha Rentola sekä Maikki Länsiö. Ruotsinkielistäkin ohjelmaa oli: taiteilijat Birgitta Ulfsson ja Nils Brandt esittivät sketsin Armi ja Gil junassa. Lapsille tarjottiin Mona Leon nukketeatteria. Ohjelmassa oli myös hypnoosia ja uutiskatsauksia. Tunnin mittainen lähetys päättyi sääkatsaukseen ja stipendien jakoon Hämäläiselle ja Larkalle. Lopuksi professori Jouko Pohjanpalo hyvästeli yleisön sanomalla "ei vain kuulemiin vaan myös näkemiin". Lähetystä ei tallennettu.


title: Suomen ensimmäinen televisiolähetys

text: Säännöllinen televisiotoiminta Suomessa alkoi vuonna 1956 kahdella viikoittaisella lähetyksellä. Ensimmäinen väritelevisiolähetys ilman kaapelia toteutettiin 24. toukokuuta 1960.


title: Suomen ensimmäinen televisiolähetys

text: Stockmannin tavaratalossa Helsingin Aleksanterinkadulla esitettiin kaapeleiden välityksellä ensimmäinen televisiolähetys kutsuvierastilaisuutena 18. marraskuuta 1950 kello 13.00. Mukana olivat muun muassa kaupunginjohtaja Erik von Frenckell sekä taiteilijat George de Godzinsky ja Ella Eronen. Stockmann järjesti asiakkailleen parin viikon ajan maksullisia televisionäytöksiä, joissa kuuluttajana oli näyttelijä Kyllikki Forssell. Samalla esiteltiin General Electricin valmistamia televisiovastaanottimia.


title: Suomen ensimmäinen televisiolähetys

text: Televisiokameraa käyttivät diplomi-insinööri P. Lappalainen ja ohjaaja Nils Holm. Lähetyksen viivaluku oli 625, kuvalähettimen jaksoluku oli 203,25 MHz ja teho 40 wattia. Äänilähettimen taajuus oli 208,75 MHz ja teho viisitoista wattia.


title: Ritikka

text: Ritikka on Kemin kaupunginosa. Ritikan luoteisosa eli Ritikan, Haukkarin ja Nällin osa-alueet on kaupunkimaista omakotivaltaista asuinaluetta. Kaakkoisosassa Siikalahti on liikenne- ja teollisuusaluetta ja Kittilänjärvi maaseutumaista omakotialuetta.


title: Paradise Lost (Symphony X -albumi)

text: Paradise Lost on Symphony X:n seitsemäs studioalbumi, joka julkaistiin 26. kesäkuuta 2007. Albumi on ottanut vahvasti vaikutteita John Miltonin Kadotettu paratiisi -runoelmasta.


title: Paradise Lost (Symphony X -albumi)

text: Albymu debytoi Yhdysvalloissa Billboard 200 -listan sijalla 123.


title: Paradise Lost (täsmennyssivu)

text: Paradise Lost voi viitata seuraaviin asioihin:


title: Edward Moss

text: Edward Moss (s. 11. heinäkuuta 1977 Los Angeles, Kalifornia), tunnetaan myös lempinimellä ”Eddie” on yhdysvaltalainen näyttelijä ja viihdetaiteilija. Hänet tunnetaan varsinkin popmuusikko Michael Jacksonin taidokkaana imitoijana, joka luonnostaan muistuttaa ulkoiselta olemukseltaan huomattavasti Jacksonia.


title: Edward Moss

text: Mossilla on ollut roolit muiden muassa elokuvissa "Scary Movie 3" (2003), "Date Movie" (2006) ja "Scary Movie 4" (2006).


title: Edward Moss

text: Tavattuaan oikean Michael Jacksonin Hollywoodissa vuonna 1996 Moss sai kuulla tähdeltä olevansa "erittäin hyvännäköinen".


title: Miekkailu kesäolympialaisissa 1964

text: Tokion kesäolympialaisissa 1964 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla.


title: Susanna Thompson

text: Susanna Thompson (s. 27. tammikuuta 1958 San Diego) on yhdysvaltalainen näyttelijä. Hän on tullut kuuluisaksi lukuisista televisiorooleistaan 1990-luvun alusta saakka.


title: Susanna Thompson

text: Thompson esitti 1990–2000-lukujen vaihteessa Karen Sammleria sarjassa "Vielä kerran". Lisäksi hän esiintyi Star Trekistä tehdyissä televisiosarjoissa.


title: Susanna Thompson

text: Thompson on vieraillut muun muassa "", ja vuonna 2006 hänellä oli osa kohutussa "The Book of Danielissa". Hän esiintyi myös televisioelokuvassa "The Lake" (1998) yhdessä Yasmine Bleethin kanssa.


title: Susanna Thompson

text: Thompson esitti Emily Darrow’ta elokuvassa "Sudenkorento" (2002).


title: Susanna Thompson

text: Thompson näyttelee tv-sarjassa Arrow, Moira Queenia.


title: 19 (luku)

text: 19 (yhdeksäntoista) on luonnollinen luku, joka tulee ennen kahtakymmentä ja kahdeksantoista jälkeen. Se on kahdeksas alkuluku.


title: 19 (luku)

text: Luku 19 on keskitetty kuusikulmioluku, sillä 19 täplästä voidaan muodostaa kuusikulmion muotoinen kuvio.


title: 19 (luku)

text: Kalium on järjestysluvultaan 19. alkuaine.


title: Toxic

text: Toxic on Britney Spearsin vuonna 2003 julkaistun "In the Zone" -albumin toinen single.


title: Toxic

text: Toxicista tuli Spearsin neljäs top-10 kappale USA:ssa oltuaan sijalla 9. Britanniassa kappale oli sijalla yksi ja oli hänen neljäs kappaleensa listan kärjessä. Spears voitti kappaleesta vuoden parhaan tanssikappaleen Grammyn.


title: Don Dixon (taiteilija)

text: Don Dixon (s. 1951 Easton, Pennsylvania) on yhdysvaltalainen taiteilija. Dixon on maalannut monia amerikkalaisten avaruus-, fantasia- ja tieteislehtien kansikuvia ja tehnyt muuta tiedettä, tieteiskirjallisuutta ja fantasiaa sivuavaa kuvitusta.


title: Don Dixon (taiteilija)

text: Dixon asuu nykyään Kalifornian Long Beachilla. Dixon maalasi alussa öljyväreillä, mutta siirtyi myöhemmin akryyliväreihin ja guassiin.


title: Liakanjoki

text: Liakanjoki on Tornionjoesta Tornion kaupunkiin kuuluvan Karungin Kukkolan kylän pohjoispuolelta Tornionjoen levikkeestä Karunginjärvestä erkaneva noin 20 kilometriä pitkä suistohaara. Joki on tunnettu aikaisemmin nimellä Liedakanjoki, joka johtuu saamen kielen sanasta "liedehk" (monihaarainen kukinto, poronsarvi tms.). Sana kuvastaakin joen alajuoksun monihaaraisuutta. Liakanjoen kautta virtaa noin seitsemäntoista prosenttia Tornionjoen keskivesimäärästä. Liakanjoki on paikallisten kalastajien suosiossa hyvän harjuskantansa ansiosta. Joessa on lukuisia pieniä koskia, joissa kalat viihtyvät.


title: Don Dixon (muusikko)

text: Don Dixon (s. 13. joulukuuta 1950) on yhdysvaltalainen rockiin erikoistunut levyntuottaja, sanoittaja, muusikko ja basisti. Hänet tunnetaan muun muassa Arrogance ja R.E.M. -yhtyeistä.


title: Shaun Livingston

text: Shaun Patrick Livingston (s. 11. syyskuuta 1985 Peoria, Illinois) on yhdysvaltalainen koripalloilija. Hän on pelannut NBA:ssa kaudesta 2004–2005 alkaen.


title: Shaun Livingston

text: Livingstonin ensimmäinen NBA-seura oli Los Angeles Clippers, joka varasi hänet vuorolla neljä ensimmäisellä kierroksella suoraan high schoolista.


title: Shaun Livingston

text: 201-senttisen Livingstonin ura keskeytyi tilapäisesti, kun hän loukkasi pahoin vasemman polvensa pelissä Charlotte Bobcatsia vastaan 26. helmikuuta 2007. Hän oli pelaamatta kauden 2006–2007 lopun sekä kauden 2007–2008. Lokakuussa 2008 hän siirtyi vapaana pelaajana Miami Heatiin, tammikuussa 2009 hänet myytiin Memphis Grizzliesiin, jossa ei kuitenkaan pelannut yhtään ottelua, ja maaliskuussa 2009 hän siirtyi vapaana pelaajana Oklahoma City Thunderiin. Livingston on edustanut NBA-urallaan myös Washington Wizardsia (vuonna 2010 sekä uudelleen vuodesta 2012), Charlotte Bobcatsia (2010–2011) sekä Milwaukee Bucksia (2011–2012). Vuosina 2015, 2017 ja 2018 hän voitti Golden State Warriorsissa NBA:n mestaruuden.


title: Yh

text: Yh tarkoittaa seuraavia:


title: Tervaharju (Kemi)

text: Tervaharju on kaupunginosa Kemissä. Tervaharju sijaitsee Perämerentien itäpuolella osana Kivikon suuraluetta. Kaupunginosa oli aiemmin metsäistä vanhaa asuntoaluetta, jolle on kaavoitettu runsaasti uutta omakoti- ja pientaloasutusta. Kiveliönkadulla on pieni palvelualue, jossa on muun muassa Kemin paloasema. Suurin osa asunnoista on rakennettu 1980-luvulla.


title: Nauska

text: Nauska on Kemin kaupunginosa, joka sijaitsee Kivikon suuralueella. Alueen länsiosassa Nauskan ja Jungon alueilla on pääosin 1980- ja 1990-lukujen taitteessa rakennettua kaupunkimaista pientaloasumista. Junko on myös tärkeä liikuntakeskus, jolla sijaitsevat palloiluhalli, jäähalli ja golfkenttä. Rovan ja Perta-aavan pienalueet ovat pääosin metsätalousmaata ja ne palvelevat kaupunkilaisten virkistysalueina.


title: Nauska

text: Kemin Vapaa-ajattelijat ry:n vuonna 1942 perustama Ristikankaan hautausmaa sijaitsee Nauskan pohjoisosassa.


title: Cirith Ungol (yhtye)

text: Cirith Ungol oli kalifornialainen heavy metal -yhtye, joka perustettiin 1972 ja joka hajosi toukokuussa 1992. Yhtye sai vaikutteita muun muassa Black Sabbathilta, Thin Lizzyltä sekä Iggy Popilta. Yhtyeen ensilevy "Frost and Fire" oli sekoitus 1970-luvun hard rockia sekä heavy metalia. Kappaleet oli kirjoittanut basisti/kitaristi Greg Lindstrom yhdessä rumpali Robert Garvenin kanssa. Albumista "King of the Dead" (1984) eteenpäin Cirith Ungol soitti progevaikutteista doom metalia, ja kappaleet kirjoitti pääasiallisesti laulaja Tim Baker.


title: Cirith Ungol (yhtye)

text: Greg Lindstrom, Robert Garven, Jerry Fogle ja Pat Galligan soittivat samassa rockyhtyeessä ollessaan yläasteella nimellä "Titanic". Muut jäsenet erottivat Galliganin ja keskittyivät heavy metaliin, ottaen vuonna 1972 käyttöönsä nimen Cirith Ungol. Uudeksi laulajaksi tuli Neal Beattie, jonka myöhemmin korvasi Tim Baker. Yhtye sai levytyssopimuksen vuonna 1980. Neljännen albuminsa jälkeen yhtye hajosi vuonna 1991, koska jäsenet olivat turhaantuneita ongelmiin levy-yhtiönsä kanssa. Vuonna 2001 julkaistiin uusi albumi, joka sisälsi vanhoja ja ennen julkaisemattomia demokappaleita, mutta ei uutta materiaalia.


title: Cirith Ungol (yhtye)

text: Greg Lindstrom soittaa nykyisin Falcon -yhtyeessä, joka esittää vanhoja Cirith Ungolin kappaleita.


title: Cirith Ungol (yhtye)

text: Yhtye otti nimensä J. R. R. Tolkienin "Taru sormusten herrasta" -teoksessa esiintyvästä Cirith Ungolin tornista. Cirith Ungol on haltiakieltä ja tarkoittaa ”hämähäkin solaa”. Tolkienin teoksessa torni äännetään ”kirith ungol”, yhtye äänsi sen aina ”sirith ungoliksi”.


title: Cirith Ungol (yhtye)

text: Robert Garven kertoi yhtyeen nimen taustoista sekä siihen liittyvistä ongelmista seuraavasti:


title: Cirith Ungol (yhtye)

text:
"Everyone in the band was a big "Sword and Sorcery" literature fan, especially Greg [Lindstrom, guitars] and I. He would always turn us on to the great writers who gave us inspiration for our music. We read all the books... Conan, Bran Mak Morn, etcetera, but the books that stood out in my mind are Michael Moorcock's masterpieces: Elric, Hawkmoon, Corum among others. Greg Lindstrom and I met at an English Literature class where the teacher was reading Lord of the Rings... and Greg and I read it and it had an influence on our music and feelings. In retrospect I wish we had picked something easier to remember because a lot of our trouble has been over our name. People couldn't pronounce it or remember it, but we figured once they did they wouldn't forget it! We've humorously been called "Sarah's Uncle" and "Serious Uncool," for example! I know other bands are using the Tolkien angle. Led Zeppelin even made references to it in their earlier songs. I think he was an influence both then and now on many people." ~Robert Garven
Greg Lindstrom kertoo oman näkemyksensä:


title: Cirith Ungol (yhtye)

text:
"I remember some other possible band names we were considering: Minas Tirith, Khazad Dum, and Uruk Hai, all names from "The Lord Of The Rings". Rob and I both liked J.R.R. Tolkien and Enzo Ferrari, so we knew our songs would cover both those subjects!" ~Greg Lindstrom
Kokoonpano levyllä:
Kokoonpano levyllä:
Kokoonpano levyllä:
Kokoonpano levyllä:


title: Cirith Ungol (yhtye)

text: Levy 1


title: Cirith Ungol (yhtye)

text: Levy 2


title: Kemin kaupunginvaltuusto

text: Kemin kaupunginvaltuusto on Kemin kaupungin kunnanvaltuusto ja ylin päättävä elin. Kaupunginvaltuustossa on 43 jäsentä, jotka valitaan neljän vuoden välein kunnallisvaaleilla.


title: Kemin kaupunginvaltuusto

text: Kemin kaupunginvaltuustossa on pitkään ollut vahva vasemmistoenemmistö. Valtuuston suurin ryhmä on Vasemmistoliitto, joka jatkaa tässä edeltäjänsä SKDL:n perinteitä. Valtuuston toinen perinteinen suurpuolue on ollut Suomen Sosialidemokraattinen Puolue, jolla on nykyisin viisi paikkaa vähemmän kuin Vasemmistoliitolla. Vuosien 2000 ja 2004 vaaleissa kaupunginvaltuustoon valittiin lisäksi kahden kommunistisen puolueen (SKP ja KTP) edustajat.


title: George Chilufya

text: George Chilufya (s. 28. maaliskuuta 1978 Sambia) on sambialainen jalkapalloilija, pelipaikaltaan puolustaja. Seuratasolla hän on edustanut mm. Rovaniemen Palloseuraa. Chilufya on pelannut RoPS:ssa seitsemänä kautena; Veikkausliigassa kausina 1999-2001 ja 2005 sekä Ykkösessä 2002-2003 ja 2007. Chilufya pelasi ensi kerran Veikkausliigassa 25. huhtikuuta 1999 ja teki ensimmäisen liigamaalinsa 4. heinäkuuta samana vuonna. Hän on pelannut myös maansa pääsarjassa Zescon joukkueessa, josta hän myös siirtyi takaisin Rovaniemelle kaudeksi 2007. Chilufya on pelannut 95 veikkausliigaottelua ja tehnyt niissä neljä maalia ja 62 ykkösen ottelua. Hän on pelannut myös Sambian A-maajoukkueessa.


title: George Chilufya

text: Pelaajauran jälkeen hän on toiminut seuravalmentajana.


title: Flashback (Pink Fairiesin albumi)

text: Flashback on Pink Fairiesin kokoelma, joka sisältää kappaleita yhtyeen kolmelta studioalbumilta sekä singleiltä.


title: Teona Dolnikova

text: Teona Dolnikova () on venäläinen näyttelijä ja laulaja. Hänen tunnetuin roolinsa on mustalaistyttö Rada televisiosarjassa "Anastasia" ("Bednaya Nastya"). Elokuvassa "Kto v dome kho zyair" hän näytteli Anian roolin. Dolnikova on myös laulanut ja näytellyt venäläisessä teatterissa: hän on mm. esittänyt mustalaistyttö Esmeraldaa Riccardo Coccianten säveltämän ja Luc Plamondonin sanoittaman ranskalaisen musikaalin Notre Dame de Paris venäläisessä versiossa


title: Toy-Box

text: Toy-Box oli erityisesti 1990-luvun lopussa ja 2000-luvun alussa vaikuttanut tanskalainen yhtye. Yhtyeen laulajina olivat Anila Mirza (s. 8. lokakuuta 1974) ja Amir El-Falaki (s. 12. elokuuta 1973). Yhtyeen tunnetuimpia kappaleita ovat muun muassa ""The Sailor Song"", ""Best Friend"" ja ""Tarzan & Jane"".


title: Toy-Box

text: Fantastic (1999)


title: Toy-Box

text: FanTastic (the Christmas edition) (1999)


title: Toy-Box

text: Toy Ride (2001)


title: Marabello

text: Marabello on Alkossa myytävä, Pernod Ricard Finlandin valmistava väkevä viini. Siinä on alkoholia 21 prosenttia ja Alkon hinnasto kuvailee sitä sanoin "Oranssinpunainen, makea, kevyen katkeroinen, hennon vermuttinen".


title: Marabello

text: Marabello-pullossa on Alkon valikoiman suurin alkoholipitoisuus hintaan suhteutettuna.


title: Hanna Haaslahti

text: Hanna Haaslahti (s. 1969) on Helsingissä asuva ja työskentelevä mediataiteilija, joka työskentelee uuden median ja kokeellisen elokuvan parissa.


title: Hanna Haaslahti

text: Haaslahden mediataiteen teoksissa tutkitaan ihmisen ja teknologian vuorovaikutussuhdetta. Haaslahden mukaan ihmisen keho ja liikemaailma muodostavat rajapinnan, jonka kautta teosten maailma avautuu.


title: Kerrasta poikki

text: 20 suosikkia – Kerrasta poikki on Tarja Ylitalon kokoelma-albumi vuodelta 1997. Levy on osa "20 suosikkia" -kokoelmalevysarjaa.Kokoelman takakannessa ja sleevessä olevien kappaleluetteloiden mukaan levyn 12. raita olisi "Silmät kuin yö". Itse cd-levyllä raita 12 on laulu "Ja jossakin kaukana koski pauhaa".


title: Ryou Bakura

text:
Ryou Bakura () on kuvitteellinen hahmo manga- ja animesarjassa "Yu-Gi-Oh!".
Ryou Bakura saapuu Domino High Schooliin uutena oppilaana, koska edellisessä koulussa hänellä oli ollut ongelmia. Hänestä tulee nopeasti Yugin ja muiden ystävä. Ryou Bakura omistaa Millenium-kehän (), jonka hän oli saanut isältään, tämän ollessa Egyptissä.


title: Ryou Bakura

text: Millenium-kehän sisällä asustaa muinainen henki, Varjo-Bakura. Varjo-Bakura on sadistinen ja häikäilemätön, ja tämä ottaa toisinaan Ryoun väkisin valtaansa, toisin kuin Varjo-Yugi, ja havittelee itselleen muita Millennium-esineitä. Yugi ja muut kohtasivat Varjo-Bakuran ensi kertaa tämän yrittäessä voittaa heidät roolilautapelissä "Monster World". Häviön jälkeen oikea Bakura yritti olla enää koskaan laittamatta Millennium-kehää kaulaansa, kunnes joutuu tekemään niin ollessaan Yugin ja tämän ystävien mukana Ottelijoiden valtakunnassa (mangassa Taistelijoiden valtakulta). Yugin kukistettua itse Pegasus J. Crawford, Otteluhirviöt () -korttipelin keksijä, Varjo-Bakura haastaa Pegasuksen toiseen Varjopeliin ja voitettuaan ottaa tältä Millennium-silmän.


title: Ryou Bakura

text: Ottelu Cityn (mangassa Battle City) turnauksessa Malik Ishtarin toinen persoonallisuus, Varjo-Malik, kukisti Varjo-Bakuran ja yritti tuhota tämän sielun. Varjo-Bakuran sanoi kuitenkin olevansa "itse pimeys" ja Varjo-Malikin hävittyä Ottelu Cityn loppuottelussa Varjo-Yugille, Yugin Millennium-arvoitukseen piiloutunut Varjo-Bakura palasi. Kun Yugi ystävineen alkoi selvittää Varjo-Yugin ja Millennium-esineiden menneisyyttä Varjo-Bakuraa vastaan käydyn viimeisen Varjopelin kautta, ilmeni, että Varjo-Bakura oli yhdistelmä muinaisen haudanryöstäjän Varaskuningas Bakura sekä äärimmäisen pahan olennon Zorc Necrohades sieluista. Varjo-Bakuran päätehtävä oli muuttaa viimeisen Varjopelin kautta menneisyyttä niin, että Zorc onnistuisi tuhoamaan menneisyyden Egyptin, minkä seurauksena nykyhetken ihmiskunta lakkaisi olemasta.


title: The Odyssey

text: The Odyssey on Symphony X:n kuudes studioalbumi, joka julkaistiin 5. marraskuuta 2002. Neljäs kappale "Accolade II" on jatkoa yhtyeen hitille "The Accolade" levyltä "The Divine Wings of Tragedy". Viides kappale "King of Terrors" perustuu Edgar Allan Poen novelliin "Kuilu ja heiluri." Kahdeksas kappale, yli 24 minuuttia pitkä ja moniosainen nimikkokappale kertoo Homeroksen Odysseiasta.


title: Opolen voivodikunta

text: Opolen voivodikunta (, ) on yksi Puolan 16 voivodikunnasta. Se muodostettiin 1. tammikuuta vuonna 1999 entisistä Opolen ja Częstochowan voivodikunnista. Voivodikunta on nimetty alueen suurimman kaupungin Opolen mukaan, joka toimii myös alueen pääkaupunkina.


title: Opolen voivodikunta

text: Voivodikunta sijaitsee Puolan lounaisosassa. Suurin osa siitä sijaitsee Sleesian alangon alueella ja sitä halkoo Oderjoki. Pinta-alaltaan ja väkiluvultaan voivodikunta on Puolan voivodikunnista pienin. Siellä on arviolta 996 011 asukasta (vuonna 2015) ja sen pinta-ala on 9 411,87 neliökilometriä.


title: Opolen voivodikunta

text: Saksalaisia voivodikunnan asukkaista on hieman yli kymmenen prosenttia. Voivodikunnan saksalaisväestö muodostaa noin 70 prosenttia koko Puolan saksalaisvähemmistöstä.


title: Koomikon kyyneleet

text: 20 suosikkia – Koomikon kyyneleet on Joel Hallikaisen & Timo Koivusalon yhteinen kokoelma-albumi vuodelta 1998. Levy on osa "20 suosikkia" -kokoelmalevysarjaa.


title: Lassi Alhorinne

text: Lassi Oskari Alhorinne (s. 26. heinäkuuta 1971 Toijala) on suomalainen freelance-näyttelijä ja teatteriopettaja. Hän on valmistunut teatteritaiteen maisteriksi teatterikorkeakoulusta 1997.


title: Lassi Alhorinne

text: Alhorinne on näytellyt sekä televisiossa, elokuvissa että teatterissa. Hän on ollut kiinnitettynä muun muassa Ahaa Teatterissa ja Kajaanin kaupunginteatterissa ja Hän tehnyt vierailuja muun muassa KOM-teatteriin ja Espoon kaupunginteatteriin. Alhorinne on dubannut ja tehnyt paljon lastenohjelmia televisioon. Hänen tunnetuin elokuvaroolinsa on nuoren ilmailuharrastajan rooli Ere Kokkosen elokuvassa "Hurmaava joukkoitsemurha" (2000).


title: Lassi Alhorinne

text: Siviilipalveluksen suorittanut Alhorinne on ollut mukana myös kehitysvammatyössä ja pitänyt luentoja vuorovaikutuksesta.


title: Lassi Alhorinne

text: Alhorinne on opettanut ja ohjannut teatteria mm. Niittylahden ja Lahden kansanopistoissa.


title: Lassi Alhorinne

text: Viime vuodet Alhorinne on opiskellut Rosen-terapeutiksi.


title: Pentti Auer

text: Pentti Uolevi Auer (21. maaliskuuta 1931 Lammi – 3. helmikuuta 2004 Espoo) oli suomalainen näyttelijä ja elokuvaaja.


title: Pentti Auer

text: Auer teki useita pieniä rooleja Aki Kaurismäen ja Mika Kaurismäen elokuvissa, kuten "Arvottomat" (1982), "Rikos ja rangaistus" (1983) ja "Kauas pilvet karkaavat" (1996). Auer aloitti elokuva-alalla 1940-luvulla, ja 1950-luvulta alkaen hän työskenteli kuvaajana useissa elokuvissa.


title: Poing poing poing

text: Poing poing poing on Irwin Goodmanin vuonna 1971 julkaistu albumi. Se sisältää hitit ”Lievestuoreen Liisa” sekä albumin nimikappaleen ”Poing poing poing”, jolla Goodman voitti Syksyn sävel -laulukilpailun aiemmin samana vuonna. Myös itse albumi oli suuri menestys myyden kultaa.


title: Poing poing poing

text: Albumin CD-version kansilehtisessä Vexi Salmi (Emil von Retee) pitää "Poing poing poingia" mahdollisesti jopa Irwinin parhaana albumina. Levyn kansikuva otettiin Hietaniemen uimarannalla Helsingissä.


title: Poing poing poing

text: Levynkannen maastoauto on Willys Jeep, jonka Irwin oli ostanut Yhdysvaltain armeijan ylijäämähuutokaupasta. Auton on myöhemmin entisöinyt Mika Sundqvist. Kannen kuvat ovat Hannu Männynoksan käsialaa.MuusikotTuotanto


title: Cinema 4D

text: Cinema 4D on kaupallinen 3D-mallinnukseen sekä animointiin tarkoitettu ohjelma. Sen on kehittänyt MAXON Computer GmbH Friedrichsdorfin kaupungista Saksasta. Ohjelmalla pystyy toteuttamaan helposti kolmiulotteisia visualisointeja. Tyypillisiä käyttökohteita ovat mm. arkkitehtisuunnitelmien visualisointi, tuoteosien visualisointi ja simulointi sekä animaatiot televisioon tai WWW-sivuille.


title: Cinema 4D

text: Ohjelmaa voidaan käyttää proseduraaliseen ja polygoniseen subd-mallinnukseen, animointiin, valaistukseen, teksturointiin ja renderöintiin.


title: Cinema 4D

text: Ohjelma kehitettiin Amigalle 1990-luvun alussa ja on myöhemmin julkaistu myös Mac OS X:lle, Windowsille. Production Bundlen myötä ohjelma on julkaistu myös Linuxille.


title: Cinema 4D

text: CINEMA 4D käytetään 3D-sovelluksena ja se soveltuu esimerkiksi matte maalaukseen elokuvissa BodyPaint 3D:n kanssa. Sitä on käytetty elokuvissa, kuten Napapiirin pikajuna, Karvakamut ja Monsteritalo.


title: Cinema 4D

text: Sovellus luottaa yleisesti käytettyyn 3D-grafiikka -teknologiaan joka luo ryhmän "pisteitä" (tunnetaan myös verteksinä) joka muodostaa yhteenliitetyistä pinnoista. Illuusio kolmannesta ulottuvuudesta luodaan objekteilla monista pinnoista. Still kuvat, elokuvat ja peliympäristöt (muiden joukossa) voidaan luoda tällä tekniikalla.


title: Ystävät, toverit

text: Ystävät, toverit on suomalainen elokuva vuodelta 1990. Sen on ohjannut ja tuottanut Rauni Mollberg.


title: Ystävät, toverit

text: Elokuva on julma tarina ahneudesta ja vallasta. Elokuvan tapahtumat sijoittuvat toisen maailmansodan aikaiseen Petsamoon. Pääosassa on Arno Jurmala -niminen nikkelitehtailija, joka nöyristelee aina sitä puolta, joka vuorollaan on sodassa voitolla, eli aluksi natseja, sitten puna-armeijaa. Elokuvassa puhutaan viittä eri kieltä, suomea, englantia, ruotsia, saksaa ja venäjää. Valmistuttuaan elokuva oli siihen asti kallein suomalainen elokuva 18,5 miljoonan markan budjetillaan. Arvostelijat kuitenkin suhtautuivat elokuvaan karsaasti ja myös katsojia oli vähän.


title: Ystävät, toverit

text: Elokuvan käsikirjoittaja kirjailija Joni Skiftesvik on voimakkaasti arvostellut tuottaja-ohjaaja Mollbergia siitä, että tämä ”käveli hänen ylitseen” elokuvan toteutusvaiheessa. Skiftesvikin mukaan osa Suomen Elokuvasäätiön hyväksymästä käsikirjoituksesta jätettiin kuvaamatta, kokonaisia elokuvan tasoja poistettiin, tematiikkaa muutettiin ja Mollberg tuottajavaltaansa käyttäen sisällytti elokuvaan omia teemojaan neuvottelematta käsikirjoittajan kanssa.


title: Nightflight to Venus

text: Nightflight to Venus on saksalaisen diskoyhtye Boney M:n vuonna 1978 julkaistu kolmas albumi. Se sisältää singlehitit ”Rasputin”, ”Rivers of Babylon” ja ”Brown Girl in the Ring”. Mukana on myös covereita, kuten päätösraita ”Heart of Gold”, joka on alun perin Neil Youngin esittämä.


title: Nightflight to Venus

text: Albumia myytiin muun muassa Suomessa platinalevyyn oikeuttava määrä. Se oli listaykkönen ainakin Britanniassa, Länsi-Saksassa, Itävallassa, Ruotsissa ja Norjassa.


title: Nightflight to Venus

text:
A-puoli
B-puoli


title: Canon EOS 400D

text: Canon EOS 400D on japanilaisyhtiö Canonin aktiivisille valokuvausharrastajille suunnattu digitaalinen järjestelmäkamera. Kamera tunnetaan Pohjois-Amerikassa nimellä Digital Rebel XTi ja Japanissa sen nimi on EOS Kiss Digital X. Se julkaistiin 24. elokuuta 2006.


title: Canon EOS 400D

text: Suurimmat erot 400D:n edeltäjään, Canon EOS 350D:hen verrattuna ovat kennon korkeampi erottelukyky ja automaattinen puhdistusjärjestelmä, suurempi nestekidenäyttö ja tehokkaampi 9 tarkennuspisteen automaattitarkennusjärjestelmä.


title: Eluveitie

text: Eluveitie on sveitsiläinen Winterthurista kotoisin oleva metalliyhtye, jonka musiikissa ja sanoituksissa on vaikutteita folk metalista ja melodisesta death metalista. Yhtye perustettiin vuonna 2002, ja sen esikois-EP, "Vên", ilmestyi vuonna 2003. Sen jälkeen yhtye julkaisi esikoisalbuminsa, "Spirit". Marraskuussa 2007 Eluveitie allekirjoitti levytyssopimuksen Nuclear Blast Recordsin kanssa. Ensimmäinen julkaisu tällä levymerkillä, "Slania", julkaistiin helmikuussa 2008. Albumi meni sijalle 35 Sveitsin listoilla ja sijalle 98 Saksan listoilla.


title: Eluveitie

text: Yksi Eluveitien suurimmista vetonauloista on sen avarakatseinen, taiturimainen tapa käyttää perinteisiä soittimia yhdistettynä kitaroihin ja Christian "Chrigel" Glanzmannin murinaan. Toinen on yhtyeen sanoitukset: sen sijaan, että Eluveitie hyödyntäisi yhtäkään kotimaansa nykykielistä, murina, puhdas laulu ja puhutut osuudet on usein tulkittu muinaisella ja jo kuolleella, kelttiläisiin kieliin kuuluvalla gallin kielellä. Gallia puhuttiin nykyisen sveitsin alueella, ja se sammui Rooman imperiumin romahduksen jälkeen. Kuitenkin jo ensimmäiseltä levyltä asti osa kappaleista on ollut englanninkielisiä. Yhtyeen sanoitukset kertovat kelttiheimo helvetialaisten historiasta, arkielämästä ja hengellisyydestä. Yhtyeen nimi lausutaan jokseenkin "Elveitii", ja se merkitsee galliksi "olen helvetialainen".


title: Eluveitie

text: Vuoden 2002 talven aikana Christian "Chrigel" Glanzmann perusti yhtyeen, joka oli aluksi studiohanke. Saman vuoden lokakuussa yhtye julkaisi omakustanteisesti ep-levyn "Vên" (galliksi "villi ilo"). Saatuaan siitä myönteistä palautetta metallipiireiltä ja lehdistöltä, Eluveitiestä päätettiin tehdä kunnon yhtye studiohankkeen sijaan.


title: Eluveitie

text: Pian jälkeenpäin yhtye soitti ensimmäiset konserttinsa, mukaan lukien Sveitsin Elements of Rockissa, ja Eluveitie allekirjoitti levytyssopimuksen alankomaalaisen Fear Dark -levymerkin kanssa. Tämä yhtiö uudelleenjulkaisi "Vênin" vuonna 2004. Yhtye jatkoi live-esiintymisiä ja soitti muiden muassa levy-yhtiönsä Fear Dark Festival -tapahtumissa. Lisäksi yhtye lämmitteli sellaisia kansainvälisesti johtavia folk metal -ryhmiä kuin Korpiklaani ja Cruachan.


title: Eluveitie

text: Vuonna 2006 Eluveitie äänitti cover-kappaleen "Vanadis" rajoitetun painoksen tribuuttialbumille, joka kunnioittaa saksalais-islantilaisen yhtyeen Falkenbachin 15-vuotista uraa. Saman vuoden alussa yhtyeen kokoonpanossa tapahtui muutoksia: kun Anna Murphy tuli Sarah Kienerin tilalle soittamaan kampiliiraa, yhtye päätti, ettei se tarvinnut Linda Suteria enää huilunsoittajakseen.


title: Eluveitie

text: Vuoden 2006 toisella neljänneksellä yhtye julkaisi esikoisalbuminsa "Spirit" Fear Darkilla. Saman vuoden syyskuussa Eluveitie kiersi Eurooppaa saksalaisyhtye Odroeririn kanssa. Vuoden 2006 lopulla Eluveitie allekirjoitti levytyssopimuksen saksalaislevymerkki Twilight Recordsin kanssa. Vuonna 2007 yhtye esiintyi Ragnarök Festival -tapahtumassa.


title: Eluveitie

text: Marraskuussa 2007 Eluveitie kiinnitettiin Nuclear Blast -levymerkille. Toinen studioalbumi "Slania" (tyttönimi vanhassa Helvetiassa) julkaistiin 15. helmikuuta 2008.


title: Eluveitie

text: Eluveitie esiintyi helmikuussa 2009 Helsingin Tavastialla ja Tampereen Pakkahuoneella Kreatorin lämmittelijänä. Eluveitie esiintyi myös Tuskassa 2009.


title: Eluveitie

text: Eluveitie julkaisi huhtikuussa 2009 uuden pitkäsoiton "".


title: Mitä kansa haluaa

text: Mitä kansa haluaa on iskelmälaulaja Jukka Kuoppamäen esikoisalbumi, joka julkaistiin vuonna 1966.


title: Mitä kansa haluaa

text:
A-puoli
B-puoli


title: Eduard von Grützner

text: Eduard Theodor Ritter von Grützner (26. toukokuuta 1846 - 2. huhtikuuta 1925) oli saksalainen taidemaalari ja professori, joka on tunnettu munkkiaiheisista maalauksistaan.


title: Eduard von Grützner

text: Grützner syntyi Groß-Karlowitzissa Sleesiassa. Kylän kirkkoherra tunnisti ensimmäisenä hänen kykynsä ja rohkaisi Grützneria jatkamaan taiteen parissa. Kirkkoherra lähetti hänet Müncheniin opiskelemaan piirustusta Hermann Dyckin yksityiskoulussa.


title: Eduard von Grützner

text: Vuonna 1865 hän siirtyi Münchenin taideakatemiaan opiskelemaan maalaamista. Akatemiassa häntä neuvoi Piloty, joka hyväksyi hänet luokalleen 1867. Jo opiskeluaikanaan Grützner suosi usein humoristisia munkeista ja luostarielämästä kertovia aiheita ja jatkoi niiden maalaamista myös valmistumisensa 1870 jälkeen. Poikkeuksena munkkiteemaan hän maalasi myös sarjan Falstaff-aiheisia teoksia sekä iloisia ryyppäjäiskuvauksia. Hän teki myös karikatyyreja ja grafiikkaa.


title: Eduard von Grützner

text: Grützner kuoli Münchenissä 1925.


title: Shandiat

text: Shandiat ovat fiktiivinen heimokansa manga- ja animesarjassa One Piece. He ovat suuressa osassa Skypiea osan ajan. Heimo muistuttaa kovasti Amerikan alkuperäistä kansaa, intiaaneja.


title: Shandiat

text: Kauan aikaa sitten Shandiat asuttivat saarta nimeltä Jaya. He olivat yksi voimakkaimmista kansoista Grand Linella, mutta selittämättömästä syystä suurin osa kuoli ja kansa väheni pieneksi heimoksi. Siitä lähtien heimo on ottanut tehtäväkseen suojella pääkaupunkiaan, kultaista kaupunkia nimeltä Shandra, tappaen kaikki tunkeutujat. Kuitenkin, neljäsataa vuotta sitten heimoa kidutti epidemia, joka tappoi hitaasti heimolaisia yksi toisensa jälkeen. Kun kaikki toivo oltiin menetetty, Montblanc Norland miehistöineen saapui saarelle. Hän oli tutkija ja ensitöikseen paransi koko kylän.


title: Shandiat

text: Vuosia myöhemmin "Knock-Up Stream" lennätti taivaalle suurimman osan saaresta, jättäen elottoman osan siniselle merelle. Taivaalla saari laskeutui valkovalkomerelle lävistyen jättiläis pavunvarteen. Taivaan asukkaat pitivät saarta pyhänä, kutsuen sitä Upper Yardiksi ja pakottivat Shandiat pakoon. Siitä lähtien taivassaaren asukkaat ja Shandiat ovat tapelleet siitä. Kun Ener tuhosi taivassaaren ja hävisi Luffylle, sota päättyi ja molemmat osapuolet aloittivat yhteisen elon Upper Yardissa. Molempia kansoja johtaa Gan Fall.


title: Shandiat

text: Takauman aikana paljastui, että Shandioilla oli siivet selässään jo ennen taivaalle lentämistä.


title: Shandiat

text: Alun perin Shandiat palvoivat esi-isiään. Suurin osa heidän uskonnostaan pyöri Shandran kultaisen kellon ympärillä. Sitä soittaessa heidän esi-isiensä sielut voivat seurata sen soittoa ja löytää takaisin kotiin, asuttaen sen jälkeen valkoisia puita. Lisäksi heillä oli monia jumalia, kuten suuret käärmeet. He uskoivat, että ihmisten uhraaminen jumalille voisi parantaa sairauksia ja muita kitsauksia.


title: Shandiat

text: Nykyiset Shandiat palvovat yhä esi-isiään, mutta ovat hylänneet paljon uskomuksia vuosien aikana.


title: Shandiat

text: Aisa (アイサ) on pieni tyttö, joka syntymästään lähtien on kyennyt hallitsemaan "mantraa", pystyen tietämään milloin joku on kuollut tai pahasti haavoittunut. Tästä syystä hän vihaa ihmisten kuolemista ja tekee mitä vain estääkseen sen. Aisa on hyvä ystävä Rakin kanssa, ja sai lahjaksi Rakilta silloin tällöin Upper Yardissa olevaa "vearth"ia, joka maan päällä tunnetaan paremmin kovana maaperänä kuten hiekka. Hän haluaa tulla vahvaksi taistelijaksi kuten muutkin, mutta pelkää Viperia. Siitä huolimatta Aisa silloin tällöin lämpenee Viperille. Aisa oli se, joka kertoi Satorin ja Gan Fallin nujertamisesta. Myöhemmin hän yritti estää kaiken tappamisen menemällä Upper Yardiin, jossa hän tapasi Olkihattupiraatit. Vaikka hän aluksi pelkäsi heitä, lopulta Aisa oppi luottamaan myös heihin, erityisesti Luffyyn ja Namiin. Aisa auttoi Luffyä löytämään Enerin piilopaikan ja sodan päätyttyä, hänen ei ollut enää tarvetta tulla sotilaaksi isona. Vaikka Aisalla on polttoterä aseena, hän ei koskaan käytä sitä.


title: Shandiat

text: Aisan mantra on uskomattoman voimakas hänen ikäänsä katsottuna. Kaukaa Shandian kylästä hän pystyi kuulemaan kahden "äänen" vaimentuneen, jotka olivat Satori ja Gan Fall. Lisäksi hän pystyi kertomaan kuinka monta ihmistä Enerin lentävässä arkissa oli maalta käsin.


title: Shandiat

text: Braham (ブラハム, Burahamu) on yksi Shandian sotureista, jotka sotivat Eneriä vastaan saadakseen Upper Yardin itselleen. Kesken selviytymispelin hän hävisi Roronoa Zorolle, mutta kykeni antamaan Zorolle kuumat paikat nopeilla liikkeillään ja aseillaan, jotka hohtavat sokaisten vihollisensa ennen luotejen lentämistä. Braham on myös kokenut lähitaisteluissa, pystyen potkimaan vihollisiaan. Sodan päätyttyä hänet nähtiin juovan Zoron kanssa.


title: Shandiat

text: Calgara (カルガラ "Karugara") oli Shandian heimon sankari, joka eli neljäsataa vuotta sitten Jayan osassa, joka taivaalla tunnetaan nykyisin Upper Yardina. Hän ystävystyi Montblanc Norlandin kanssa. Kuolemansa jälkeen Shandian heimo teki häntä esittävän patsaan, joka muistuttaisi heitä aina hänen rohkeudestaan ja voimastaan. Viper on häntä eniten muistuttava jälkeläinen.


title: Shandiat

text: Alun perin, Shandiat olivat raakoja muukalaisia vihaavia heimolaisia, ja yrittivät tappaa Norlandin miehistön saman tien, etenkin kun Norland tappoi yhden jättiläiskäärmeen jota he pitivät jumalana (Norland tappoi käärmeen pelastaakseen uhrilahjaksi määrätyn Calgaran tyttären). Kuitenkin, Norland sai heidän luottamuksensa ja ystävystyi Calgaran kanssa. He ystävystyivät niin hyvin, että näyttivät Norlandille ja hänen miehistölleen heidän kultaisen pääkaupungin, Shandran.


title: Shandiat

text: Kun Norland kaatoi miehistönsä kanssa osan metsistä, Shandiat suuttuivat heille, sillä pitivät juuri niitä puita esi-isiensä asuinpaikkoina. Norland todellisuudessa teki niin, koska kyseiset puut olivat kuolleita ja kuljettivat mukanaan tauteja, jotka ennen pitkään olisivat tappaneet koko heimon. He kuitenkin ymmärsivät puiden olleen heille tärkeitä ja lähtivät kaikessa hiljaisuudessa pois. Kun he olivat jo lähteneet, Calgara sai tietää totuuden ja juoksi saaren rannalle hyvästelemään kiitollisena ystäviään. Hyvästelyn yhteydessä he soittivat kultaista kelloa saadakseen Montblancin ja hänen miehistönsä huomion.


title: Shandiat

text: Calgara pyysi Norlandia jonain päivänä palaamaan, ja niin Norland lupasikin. Shandiat soittaisivat joka päivä kultaista kelloa, jotta Norland ja hänen miehistönsä ei eksyisi matkalla. Surullisesti he eivät kuitenkaan koskaan tavanneet. Eräänä päivänä saaresta suurin osa lensi Knock-Up Streamin mukaan taivaalle, ja taivaan asukit hyökkäsivät heidän kimppuunsa yrittäen ryöstää heiltä oman maansa. Calgaran kuolemasta ei ole muuta tietoa kuin se, että hän oli ennen Norlandin kuolemaa kohdannut sankarin lopun, mutta viimeisimmän kerran hänet tavattiin kun hän käski sotilaiden puolustaa maataan, jotta heidän ystävänsä voisivat palata takaisin.


title: Shandiat

text: Genboo (ゲンボウ) on yksi Shandian sotureista, jotka taistelivat Upper Yardista Eneriä vastaan, käyttäen kanuunankuulia laukovaa sinkoa aseenaan. Hän hävisi Yamalle selviytymispelissä, mutta nähtiin sodan loputtua selvinneen.


title: Shandiat

text: Kamakiri (カマキリ) on yksi Shandian sotureista, jotka taistelivat Upper Yardista Enerin kanssa. Hän vaikuttaisi olevan Viperin yksi luotetuimmista taistelukumppaneista ja on hyvä ystävä Rakin ja Aisan kanssa, käyttäytyen paljon kiltimmin kuin toiset. Kamakiri käyttää aseina keihästä ja polttoterää. Taistelussa Eneriä vastaan selviytymispelissä, hän hävisi, mutta selvisi ja varoitti Rakia Enerin hirmuvoimista käskien kertoa Viperille. Hänet nähtiin sodan loputtua olevan kunnossa.


title: Shandiat

text: Japanilaisen faniäänestyksen mukaan Kamakiri on 45 suosituin One Piece hahmo.


title: Shandiat

text: Raki (ラキ) on yksi Shandian sotureista, jotka taistelivat Upper Yardista Enerin kanssa. Hän on hyvä ystävä Kamakirin ja Aisan kanssa. Hän käyttää aseenaan haulikon kaltaista pyssyä, mutta hävisi Enerille selviytymispelissä yrittäessään varoittaa Viperia Enerin hirmuvoimista, joille kuolevainen ei pärjäisi. Raki selvisi sodasta ja nähtiin mm. voitonjuhlissa sodan päätyttyä.


title: Shandiat

text: Nola on jättiläiskäärme joka eli Shandian heimon kanssa Jaya saarella ennen sen lentämistä taivaalle. Alun perin hän oli vain pieni käärme jonka Montblanc Norland nimesi. 400 vuoden aikana Nolasta kasvoi jättiläiskäärme. Tietämättään hän otti osaa selvitytymispeliin ja oli yksi viidestä, jotka selvisivät Upper Yardissa. Selviytymispelin aikana Nola söi Luffyn (joka luuli Nolan mahaa luolaksi), Namin, Aisan ja Gan Fallin, mutta myöhemmin sylkäisi heidät ulos. Myöhemmissä vaiheissa kun Luffyn piti päästä Enerin lentävään arkkiin, Nola auttoi kaatamaan jättiläispavunvartta, mutta viimeisen iskun antoi Viper rysäysdiaalilla. Monet kutsuvat häntä "Taivaan kuninkaaksi" tai "Taivaan valtiaaksi", vaikka hän onkin naaras ja pitäisi kuninkaan sijasta olla kuningatar.